**Монгол Улсын Их Хурлын 2010 оны хаврын ээлжит чуулганы Байгаль орчин, хүнс, хөдөө аж ахуйн байнгын хорооны 06 дугаар сарын 30-нû өдөр (Ëõàãâà гараг)-ийн хуралдаан 11 цаг 25 минутад Төрийн ордны “Â” танхимд эхлэв*.***

Áàéíãûí õîðîîíû äàðãà, Уëñûí Иõ Хóðëын гишүүн Á.Áàòáàÿð ирц, хэлэлцэх асуудлыг танилцуулж, хуралдааныг даргалав.

*Хуралдаанд ирвэл зохих 20 гишүүнээс 15 гишүүн ирж, 75.0 хувийн ирцтэй байв. Үүнд:*

**Чөлөөтэй:** Ä.Áàëäàí-Î÷èð, Ã.Áàòõ¿¿, Ä.Ê¸ê¿øþçàí Áàòáàÿð, Ä.Ýíõáàò

**Òàñàëñàí:** Ð.Áóä

**Íýã. Монгол Улсын эдийн засаг, нийгмийг 2011 онд хөгжүүлэх Үндсэн чиглэл батлах тухай Улсын Их Хурлын тогтоол, Монгол Улсын Засгийн газрын тухай хуульд өөрчлөлт оруулах тухай хуулийн төслүүд /Àнхны хэлэлцүүлýг/**

Хэлэлцэж буй асуудалтай холбогдуулан Байгаль орчèí, àÿëàë æóóë÷ëàëûí сайд Л.Гансүх, Үндэсний хөгжил, шинэтгэлийн хорооны дарга ×.Õàø÷óëóóí, мөн хорооны Хөгжлийн бодлого, стратеги төлөвлөлтийн газрын дарга Ã.Батхүрэл, мөн хорооны мэргэжилтэн Д.Эрдэнэбаяр, Сангийн яамны Санхүү, эдийн засгийн бодлогын газрын мэргэжилтэн Э.Болор, Г.Хандцоож, УИХ-ын Тамгын газрын Эрх зүй, хууль тогтоомжийн хэлтсийн зөвлөх Э.Ганболд, Байгаль орчин, хүнс, хөдөө аж ахуйн байнгын хорооны зөвлөх Д.Мягмарсүрэн, референт Б.Мяхдядаг нар байлцав.

Õóóëèéí òºñë¿¿äèéí òàëààð Áàéãàëü îð÷èí, àÿëàë æóóë÷ëàëûí ñàéä Ë.Ãàíñ¿õ òîâ÷ òàíèëöóóëãà õèéâ.

Тогтоолын төсөлтэй холбогдуулан Улсын Их Хурлын гишүүí Í.Ãàíáÿìáà, Õ.Áàäåëõàí, Æ.Ýíõáàÿð, Ï.Àëòàíãýðýë, Ö.Öýíãýë, Ö.Øèíýáàÿð íàðûí àñóóñàí àñóóëòàä Áàéãàëü îð÷èí, àÿëàë æóóë÷ëàëûí ñàéä Ë.Ãàíñ¿õ, ¯íäýñíèé õºãæèë, øèíýòãýëèéí õîðîîíû äàðãà Õàø÷óëóóí íàð õàðèóëæ, íýìýëò, òàéëáàð õèéâ.

**Б.Батбаяр**: 1.УИХ-ын гишүүн Ц.Сэдванчиг, Л.Гүндалай нарын гаргасан, 9.3.1-д, Îйг нөхөн сэргээх, цэвэрлэх ажлын хүрээнд унанги модны нөөцийг түшиглэн судалгаа хийж, Хөвсгөл аймгийн хойд бүс нутагт мод боловсруулах үйлдвэр байгуулах төслийг эхлүүлэх гэсэн саналыг дэмжиж байгаа гишүүд гараа өргөнө үү.

Çºâøººðñºí 7

Òàòãàëçñàí 6

Á¿ãä 13

Ãèø¿¿äèéí îëîíõèéí ñàíàëààð äýìæèãäëýý.

2.УИХ-ын гишүүн Л.Гүндалайгийн гаргасан, Сумдын тосгоны эмнэлэг, сургууль, Засаг даргын Тамгын газрын халаалтын системийг шинэчилж, нам даралтын зуухаар 100 хувь хангах.

Байшин, торх барих, гоожин өгөхийг хориглох гэсэн саналыг дэмжиж байгаа гишүүд гараа өргөнө үү.

Çºâøººðñºí 1

Òàòãàëçñàí 12

Á¿ãä 13

Ãèø¿¿äèéí îëîíõèéí ñàíàëààð äýìæèãäñýíã¿é.

З.УИХ-ын гишүүн Ц.Цэнгэлийн гаргасан, Байгаль орчноо хамгаалах гол асуудлын нэг нь авто тээврийн стандарт, даацыг тогтоож, асфальтан зам барьж, орд газруудыг ашиглуулах асуудлыг Үндсэн чиглэлд тусгуулах гэсэн саналыг дэмжиж байгаа гишүүд гараа өргөнө үү.

Çºâøººðñºí 7

Òàòãàëçñàí 6

Á¿ãä 13

Ãèø¿¿äèéí îëîíõèéí ñàíàëààð äýìæèãäëýý.

Байнгын хорооноос гарах санал, дүгнэлтийг Эдийн засгийн байнгын хороонд хүргүүлэхээр тогтов.

**Хоёр. Зарим байгалийн цогцолборт газрын хилийн заагт өөрчлөлт оруулах тухай Улсын Их Хурлын тогтоолын төсөл**

Хэлэлцэж буй асуудалтай холбогдуулан Байгаль орчèí, àÿëàë æóóë÷ëàëûí сайд Л.Гансүх, Байгаль орчин, аялал жуулчлалын дэд сайд ×.Жаргалсайхан, Тусгай хамгаалалттай нутгийн удирдлагын газрын дарга À.Намхай, Тусгай хамгаалалттай нутгийн удирдлагын газрын ахлах мэргэжилтэн Ã.Энхтайван, УИХ-ын Тамгын газрын Эрх зүй, хууль тогтоомжийн хэлтсийн зөвлөх Э.Ганболд, Байгаль орчин, хүнс, хөдөө аж ахуйн байнгын хорооны зөвлөх Д.Мягмарсүрэн, референт Б.Мяхдядаг нар байлцав.

Тогтоолын төсºл ñàíàà÷ëàã÷èéí танилцуулгыг Улсын Их Хурлын гишүүн Ö.Сэдванчиг танилöóóëàâ.

Óã àñóóäàëòàé õîëáîãäóóëàí Óëñûí Èõ Õóðëûí ãèø¿¿í Ö.Øèíýáàÿð, Æ.Ýíõáàÿð, Ö.Öýíãýë íàðûí àñóóñàí àñóóëòàä Óëñûí Èõ Õóðëûí ãèø¿¿í Ö.Ñýäâàí÷èã, àæëûí õýñãýýñ Æàðãàëñàéõàí íàð õàðèóëæ, íýìýëò òàéëáàð õèéâ.

Óëñûí Èõ Õóðëûí ãèø¿¿í Í.Ãàíáÿìáà, Æ.Ýíõáàÿð íàð ñàíàë õýëýâ.

**Б.Батбаяр**: Тогтоолын төслийг чуулганы нэгдсэн хуралдаанд оруулж хэлэлц¿¿ëýõ íü ç¿éòýé ãýñýí ñàíàëûã äýìæèæ байгаа гишүүд гараа өргөнө үү.

Çºâøººðñºí 9

Òàòãàëçñàí 4

Á¿ãä 13

Ãèø¿¿äèéí îëîíõèéí ñàíàëààð äýìæèãäëýý.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Ц.Цэнгэл танилцуулахаар тогтов.

**Хуралдаан 12 цаг 55 минутад өндөрлөв.**

Òýìäýãëýëòýé òàíèëöñàí:

ÁÀÉÃÀËÜ ÎÐ×ÈÍ, Õ¯ÍÑ, ÕªÄªª ÀÆ

ÀÕÓÉÍ ÁÀÉÍÃÛÍ ÕÎÐÎÎÍÛ ÄÀÐÃÀ Á.ÁÀÒÁÀßÐ

Òýìäýãëýë õºòºëñºí:

ХУРАЛДААНЫ ТЭМДЭГЛЭЛ

ХӨТЛӨГЧ: Д.ЦЭНДСҮРЭН

**УЛСЫН ИХ ХУРЛЫН БАЙГАЛЬ ОРЧИН, ХҮНС, ХӨДӨӨ АЖ**

**АХУЙН БАЙНГЫН ХОРООНЫ 2010 ОНЫ 06 ДУГААР САРЫН 30-НЫ**

**ӨДРИЙН ХУРАЛДААНЫ ДЭЛГЭРЭНГҮЙ ТЭМДЭГЛЭЛ**

**Б.Батбаяр:**  2010 оны 6 дугаар сарын 30-ны өдрийн Байнгын хорооны хуралдаан нээснийг мэдэгдье. Ирц хүрсэн байгаа. 12 хүн ирсэн байна.

Өнөөдрийн хуралдаанаар Монгол Улсын эдийн засаг, нийгмийг 2011 онд хөгжүүлэх Үндсэн чиглэл батлах тухай Улсын Их Хурлын тогтоол, Монгол Улсын Засгийн газрын тухай хуульд өөрчлөлт оруулах тухай хуулийн төслүүдийн анхны хэлэлцүүлгийг хийнэ.

Хоёрдугаарт, Зарим байгалийн цогцолборт газрын хилийн заагт өөрчлөлт оруулах тухай Улсын Их Хурлын тогтоолын төслийн хэлэлцэх эсэх асуудлыг хэлэлцэнэ.

Эхний асуудлаа хэлэлцье.

Монгол Улсын эдийн засаг, нийгмийг 2011 онд хөгжүүлэх Үндсэн чиглэл батлах тухай Улсын Их Хурлын тогтоол, Монгол Улсын Засгийн газрын тухай хуульд өөрчлөлт оруулах тухай хуулийн төслүүдийн тодруулга мэдээлэл хийнэ. Энэ талаар салбарын сайд Гансүх мэдээлэл хийнэ.

**Л.Гансүх**: Байнгын хорооны дарга, эрхэм гишүүд ээ, Та бүхний энэ өдрийн амар амгаланг айлтгая.

Төсвийн байгууллага, удирдлага санхүүжилтийн тухай хуульд өнгөрсөн жил өөрчлөлт орж, Монгол Улсын эдийн засаг, нийгмийг хөгжүүлэх Үндсэн чиглэлийг Улсын төсөв хэлэлцэхээс өмнө буюу 5 дугаар сарын 1-ний дотор Улсын Их Хуралд өргөн мэдүүлэхээр заасан нь цаг хугацааны хувьд хөгжлийн бодлогоо тодорхойлсны дараа түүнд шаардагдах хөрөнгийг баталдаг зарчмаар хийсэн томоохон өөрчлөлт болсон.

Монгол Улсын нийгэм, эдийн засгийг 2011 онд хөгжүүлэх үндсэн чиглэлийн төслийг Монгол Улсын Мянганы хөгжлийн зорилтод суурилсан үндэсний хөгжлийн цогц бодлого, Монгол Улсын Засгийн газрын 2008-2012 оны үйл ажиллагааны хөтөлбөр, 2010 оны 2 дугаар сард болсон Эдийн засгийн чуулганаар хэлэлцсэн асуудал болон салбарын хөгжлийн бодлого, яам, агентлагиудаас ирүүлсэн саналд үндэслэн боловсруулсан.

Монгол Улсын эдийн засаг, нийгмийн хөгжлийн 2011 оны үндсэн чиглэлийн төсөл нь манай улсын эрчимтэй хөгжлийн гарааны үе шаттай уялдаж, эдийн засгийн салбаруудыг өргөжүүлж, өсөлтийг нэмэгдүүлэх, ялангуяа уул уурхайн салбарт томоохон өөрчлөлтүүдийг хэрэгжүүлж эхлэх бэлтгэлийг хангах, Санхүү, эдийн засгийн хүндрэлийг даван туулсны дараах сэргэлтийг бий болгох, эдийн засгийг эрчимтэй хөгжүүлэхэд чиглэгдсэн томоохон төсөл арга хэмжээнүүдийг хэрэгжүүлэх, хүн амын амьжиргааны түвшинг дээшлүүлэхэд чиглэгдэж байна.

Үндсэн чиглэлийн нэг онцлог нь хүндээ түлхүү анхаарч, хүний хөгжлийг хангахад чиглэсэн бодлого, арга хэмжээг хэрэгжүүлэхэд илүү анхаарсан.

2011 онд Хүний хөгжлийн индексийг 0758 хувьд хүргэх зорилт тавьсан. Үндсэн чиглэлийн төслийг боловсруулахдаа 2010 он болон 2011-13 онд дэлхийн эдийн засгийн хандлага, төлөв байдалд дүн шинжилгээ хийж, олон улсын банк, санхүү, судалгааны байгууллагуудаас хийж буй үнэлэлт, дүгнэлтийг харгалзсан үзсэний дээр санхүү, эдийн засгийн хямралын нөлөөгөөр манай улсад бий болсон төсвийн зарлагын хязгаарлагдмал байдал, 2011 онд төсвийн хүрээний мэдэгдэлтэй уялдуулах чиглэл баримталлаа.

Орон нутгийн эдийн засаг, нийгмийн үйлчилгээний хүртээмж, дэд бүтцийн хангамжийг сайжруулах асуудлыг орон нутгийн хөгжлийн энэ хэсэгтэй уялдуулан авч үзлээ. Мөн эдийн засгийн хөгжлийг хурдасгах томоохон төслүүдийг эхлүүлэх асуудлыг авч үзсэн болно.

Монгол Улсын эдийн засаг, нийгмийг 2011 онд хөгжүүлэх үндсэн чиглэлийн төсөл нь нийт 6 бүлэг 19 зорилт, 126 арга хэмжээтэй. Үүнийг хэрэгжүүлэхэд нийтдээ 3,6 ихнаяд төгрөгийн санхүүжилт шаардагдахаар байна. Үүнээс улсын төсвөөс 204,8 тэрбум төгрөг, гадаадын зээлээр 101,5 тэрбум төгрөг, тусламжаар 124,3 тэрбум төгрөг, гадаадын шууд хөрөнгө оруулалтаар триллион 498,7 тэрбум төгрөг, төр, хувийн хэвшлийн түншлэлийн хүрээнд 971,9 тэрбум төгрөг, бусад эх үүсвэрээс 760,7 тэрбум төгрөг шаардагдахаар байна.

Монгол Улсын эдийн засаг, нийгмийг 2011 онд хөгжүүлэх үндсэн чиглэлийн өөр нэг онцлог нь урт болон дунд хугацааны хөгжлийн баримт бичгүүдтэй хэрхэн уялдаж байгааг харуулах зорилгоор арга хэмжээний болгоны урд холбогдох баримт бичгийн нэрийг харуулсан багана нэмж оруулсан.

Мөн тухайн арга хэмжээг хэрэгжүүлэхэд шаардагдах хөрөнгийн эх үүсвэрийг ялган, хариуцан хэрэгжүүлэх байгууллагын хамт нэмж тусгалаа.

Үүнтэй холбогдуулан Монгол Улсын Засгийн газрын тухай хуулийн 26 дугаар зүйлийн 7 дахь хэсэгт нэмэлт оруулах хуулийн төсөл, үзэл баримтлалын төсөл, товч танилцуулгыг та бүхэнд тарааж өгсөн байгаа.

Байнгын хорооны эрхэм гишүүд ээ,

Монгол Улсын эдийн засаг, нийгмийг 2011 онд хөгжүүлэх үндсэн чиглэлийн төсөл болон холбогдох хуулийн өөрчлөлтийг хэлэлцэн шийдвэрлэж өгөхийг хүсье.

Анхаарал тавьсанд баярлалаа.

**Б.Батбаяр**:Баярлалаа.Хуралдаанд оролцож байгаа хүмүүсийг танилцуулъя.

**Л.Гансүх**- Байгаль орчин, аялал жуулчлалын сайд, Хашчулуун- Үндэсний хөгжил, шинэтгэлийн хорооны дарга, Батхүрэл- мөн хорооны Хөгжлийн бодлого, стратеги төлөвлөлтийн газрын дарга, Д.Эрдэнэбаяр- мөн хорооны мэргэжилтэн, Э.Болор-Сангийн яамны Санхүү, эдийн засгийн бодлогын газрын мэргэжилтэн, Г.Хандцоож- мөн яамны Санхүү, эдийн засгийн бодлогын газрын мэргэжилтэн гэсэн ийм хүмүүс оролцож байна.

Тогтоолын төсөлтэй холбогдуулан Улсын Их Хурлын гишүүд төсөл санаачлагчаас асуулт асууж, тайлбар тодруулга авах гишүүд гараа өргөнө үү.

**Н.Ганбямба**: Баярлалаа. Үндсэн чиглэл маань эдийн засгийн бодлого. Монгол Улсын эдийн засгийн бодлого дотор хамгийн гол нь манай Байнгын хороо байгаль орчин, хүнс, хөдөө аж ахуйн гол хэсэг байдаг. Тухайлбал, эдийн засгийн бодлогын эцсийн үр дүн нь хүний хөгжил гэсэн ийм концепциор өргөн барьж байгаа. Хүний хөгжил л дөө, эцсийн үр дүн нь. Дотроос нь ялгаад авах юм бол хүний хөгжлийн индекс, амьжиргааны түвшин голлосон энэ үзүүлэлтүүд, дээр нь хуулийн өмнө, төр засгийн өмнө тэнцүү байх зарчим оруулах юм бол тэгээд хүний хөгжил гэдэг том ойлголт гарч ирнэ. Эцсийн эдийн засгийн бодлогыг хүний хөгжилтэй уялдуулах гэж энэ шинэ концепциор өргөн барьж байгаад би энэ Үндэсний хөгжил, шинэтгэлийн хороонд талархаж байгаа юм. Энэ бол шинэлэг зүйл. Дандаа л тоо баримт батлаад, тэгээд нөгөө дэх нь хэрэгжсэн юм байхгүй явж ирсэн он жилүүд шүү дээ. Одоо энэ 20 жилд бид дандаа уруудаад, хүн амын амьжиргааны түвшин бүр доошоо уначихсан л байж байгаа.

Бид өнөөдрийн хэлэлцүүлэгт Хүнс, хөдөө аж ахуйн салбарт, ямар боловсруулах салбарыг энэ үндсэн чиглэлд хэрэгжүүлснээр ямар ажилтанд хүрэх боломж байна вэ? тухайлбал мах, сүү бол Монгол Улсын зөвхөн хоёрхон нөөц байдаг хүнсний хангамж. Тэгээд хүнсний хэрэгцээний 70 хувийг гаднаас импортолдог орон дэлхий дээр өөр байхгүй. 30-аас илүү хувиа л гаднаас авах юм бол аюулгүй байдал нь болохоо байчихлаа гэж зарладаг шүү дээ, дэлхийн жишиг. Манайх 30-аас хэтрээд 70 хувийг авч байгаа орон. Гэтэл өнөөдөр энэ Үндсэн чиглэл баталснаар хуурай сүү оруулж ирээд савлаад зардаг энэ бохир бизнесийг хорьж чадах уу? өөрөөр хэлбэл ийм асуудлуудыг шийдэх боломж гарах нь уу. Засгийн газраас өргөн барьж орж ирээд унасан нэг хууль байгаа. 15 хувийн импортын татвар тогтооно гээд. Махан дээр өнөөдөр бид нар малчдаас хамгийн хямд мах авчихаад, төв суурин газруудад хамгийн өндөр үнээр зарж байгаа тогтолцоо хэвээр л байна.

Үндсэн чиглэлийн хүрээнд Хүнс, хөдөө аж ахуйн салбарт ямар шинэлэг боловсруулах салбаруудыг хийх боломж байна вэ? 2 жил яриад сайн үр дүн гарсангүй. Одоо би горьдож байна. Энэ 2011 онд Үндсэн чиглэлийн хүрээнд бид нар ямар хүнсний зүйлийн ямар ямар хэсгийг дотооддоо үйлдвэрлэх боломж гарах бол гэдэг асуудал хамгийн гол нь байгаа юм.

Байгаль орчин ч гэсэн байгаль орчныг хамгаалахаас гадна байгаль орчин энэ үйлдвэрлэлд бас их нөлөөтэй. Лазерийн үүл хуримтлуулж бороо оруулдаг ийм шинэ технологи Америкт гарлаа гэж дэлхий нийтэд зарлагдаж байна. Гэтэл яг нарийндаа бид нар урд, хойд хоёр хөршид үүл буудсаар байгаад Монголд үүлээ хуримтлуулах боломжгүй болоод ган гачигт ороод явж байгаа. Хөдөө аж ахуйн салбарт шууд нөлөөлдөг салбар. Байгаль орчин дээр ийм шинэ дэвшилтэт технологийг нэвтрүүлэх боломж байгаа юу? Сүү, өндөгнөөс молекул гаргасан шинэ өндөр технологи байгаа. Үүнийг Засгийн газар дэмжих юм уу? эсхүл дэмжигүй юм уу? Засгийн газар нэмэр болохоос илүү нэрмээс болж ирсэн. Нано технолги гарч ирвэл бараг шинэ юмнаас илүү оройн дээд Оюутолгой, Таван толгой шиг бурхны аврал байхгүй юм шиг л ийм концепциор явж ирсэн.

Гэтэл манай өмнөх Их Хурлаас баталсан хөгжлийн бодлого дотор мэдлэгт тулгуурласан эдийн засаг гээд. Одоо энэ түүхий эдийн, эдийн засгаас мэдлэгт тулгуурласан эдийн засагт шилжинэ гээд том бодлоготой явж байгаа орон. Бодлого уг нь байгаа юм. Байгаль орчин, хүнс хөдөө аж ахуйн салбар руу энэ өндөр технологийг хэрэгжүүлэх талаар ямар бодлого тусч орж ирж, хэрэгжүүлэхээр бодож байна вэ?

Гадаадын бизнесийн эрх ашиг Монголд нутагшиж, түүнд автагдсан сайд дарга нар байгаа шүү дээ. Тийм утгаар наад цэнхэр номон дотор чинь юм өргөн баригдаагүй байгаа болов уу гэж бодож байгаа. Манай Байнгын хорооноос үүнийг оруулна. Энэ бол цаашид Монгол Улс хөгжих үү? Үгүй юу гэдгийг шийдэж өгөх хамгийн чухал юм бол боловсруулах салбар. Өндөр хөгжсөн орнуудыг хөөж гүйцэхээ байчихсан шүү дээ, ганцхан амдаж очих ганц гарц бол өндөр технологи. Тийм учраас зоригтой наад дотроо оруулж өгөх юм бол Их Хурал дэмжээд өгмөөр байна. Бид нар өндөр технологийг дэмжих төрийн бодлогоо батлаад байж байгаа.

Үүнтэй холбогдуулж, би тодорхой хариултууд авмаар байна.

**Л.Гансүх**: Ерөнхийдөө манай мал аж ахуйн болон газар тариалан гэсэн хоёр салбараа тэгээд хөнгөн, хүнсний үйлдвэрийн салбар гэсэн 4 чиглэлээр л үндсэн чиглэлд ямар ямар үр дүнд хүргэх талаар цэнхэр номонд оруулсан байгаа.

Байгаль орчны чиглэлээр, өнөөдөр гол юм бол байгаль орчны хөгжлийн асуудал байгаа учраас энд уур амьсгалын өөрчлөлтөд дасан зохицох асуудал гол нь. Тэгээд үүний үр дүнд ус, усны нөөцийг хамгаалах, усны хэрэглээ, бохир, цэвэр усны цэвэршүүлэн эргүүлэх асуудлыг дэмжих, мөн биологийн төрөл зүйл, ойн хортон шавьжийн чиглэлээр шинэ түвшинд судалгаа, хөтөлбөр, стандартыг гаргаж хэрэгжүүлэх. Мөн уул уурхайн ашиглалттай холбоотой шалгуур үзүүлэлт, үнэлгээний чиглэл, нөхөн сэргэлт хийх хүчин чадлыг нэмэгдүүлэх. Мөн газрын доорхи усны нөөц болон цөлжилттэй тэмцэх арга хэмжээнүүдийг хэрэгжүүлэх, тодорхой зорилт тавих. Мөн аялал жуулчлалын томоохон цогцолбор барьж байгуулах гэсэн ийм үндсэн зорилтуудыг оруулсан байгаа.

Таны хэлж байгаа технологи мэдээж нэн тэргүүн чиглэлийн юм байх ёстой. Ялангуяа уур амьсгалын өөрчлөлтийн асуудалд дасан зохицно гэдэг өөрөө технологийн шинэчлэлийг аль болохоор өндөр түвшинд ашиглах ёстой гэсэн үг. Таны хэлж байгаа лазерын технологиор үүл хуримтлуулах асуудлыг бид нар одоохондоо судалгааны түвшинд мэдээлэл авсан байгаа. Өнөөгийн түвшинд бид нар энэ үүлний радаторуудыг нэлээн нэмэгдүүлээд, тэгээд бид нар бүс нутгийн түвшинд радаторуудын сүлжээг байгуулаад, үүгээр үүлжилт, тэр дундаа бороотой үүлний тиктоникийг байнга хянаж байгаад, хэрэгцээтэй газруудад энэ үүлүүдээс тодорхой усыг буулгаж авах асуудлыг иж бүрэн шийднэ гэсэн байр суурьтай байгаа.

**Н.Ганбямба**: Байгаль орчны сайдаас ганцхан зүйл тодруулж асуухад, сая жуулчин хүлээж авах боломж хэзээ Монгол Улсад бий болох вэ? Өчигдөр Энэтхэгийн парламентын гишүүд тойроод суучихсан, танайх ийм арчаагүй байдаг. Аялал жуулчлал хөгжүүлэх юм бол? Манайх Засгийн газрын зардлаар 4 ресорт байгуулсан чинь гаргасан зардлаасаа 4 дахин илүү ашгийг төсөвт өгдөг юм гэж. Монголын уудам нутагт аялал жуулчлал хөгжүүлэх боломж байна гэхээр 492 мянган жуулчин л жилдээ авч байгаа биз дээ. Одоогийн энэ модон жорлон дотор чинь бараг орж үзээгүй, халаалт дулаалга, шүршүүр байхгүй ийм үед жуулчин авахад хэцүү шүү дээ. Энэ аялал жуулчлалын салбарт стандарт нэвтрүүлж чадах юм бол уг нь Монголд ирэх боломж бий, сонирхол бий.

**Л.Гансүх**: Таньтай санал нэг байна. Тэгээд үнэхээр бид нар 2012 он гэхэд сая жуулчин авах чиглэлд зорилт тавиад явж байна. Үнэндээ аялал жуулчлалын салбарт хөрөнгө оруулалт, дэд бүтцийн талаар улсаас ерөөсөө мөнгө өгч байгаагүй. Зөвхөн сурталчилгаанд хэдэн төгрөг өгдөг байсан. Тийм учраас ноднин жилээс төсөвт суулгаад, энэ жил 4 газар хил орчмын аялал жуулчлалын бүс байгуулахаар зураг төсвийн ажлыг хийгээд эхэлж байна. Нэг нь дуусч байна. Тэр нь Дорнодод Буйр нуурын хавьд Халх голын орчимд. Нөгөө эхэлж байгаа З нь Замын-Үүд, Өмнөговь, Ховдод байгаа. Дээр нь Японыг визгүй болгосноор бид нар аялал жуулчлалын шинэ үйлчилгээ гарч ирнэ гэж үзэж байгаа. Энэ бүхэнд дэд бүтцэд төр нэлээн орж мөнгө гаргах ёстой. Бид нар энэ саналуудаа гаргаад, энэ маань батлагдахгүй явсан тохиолдол байгаа учраас бид шинэ аялал жуулчлалын хөтөлбөрөө оруулж ирээд, тэнд мөнгө тавиад орж ирж байгаа. Нэлээн их мөнгө тавьж орж ирж байгаа. Хамгийн гол юм бол гаднаасаа эхлээд онгоц, МИАТ гээд байгаа юм чинь зуныхаа ачааллыг дийлдэггүй. Бусад компаниудад нөгөө МИАТ–аа амьдруулахын тулд нислэгийн эрхийг өгдөггүй. 1:1-ийн харьцаатай байна гээд барьчихдаг гэх жишээний. Дотоодын зам, харилцаа, тээвэр. Ингээд иж бүрэн цогцоороо байгаа. Аялал жуулчлалын компаниуд өнөөдөр хувийн хэвшлийн нуруун дээр байгаа. Өөрсдийнхөө боломжийн түвшинд өнөөдөр хүрчихээд байгаа. Эд нарыг нэгтгэж, нэг болгож, эд нарын хүчин чадлыг идэвхжүүлж, дахин нэг шинэ шатанд гаргахад бид нар үнэхээр төрийн туслалцаа хөрөнгө хэрэгтэй байгаа учраас дэлхийн банкны томоохон төслийг энэ рүү бас татаж оруулъя, чадавхи бэхжүүлэх талд нь гэдэг дээр ажиллаж байгаа.

**Н.Ганбямба**: Өргөн барьж байгаа мөнгийг чинь зөвшөөрөөд өгнө шүү дээ. Мусульмантай орнууд руу Энэтхэгчүүд жуулчилдаггүй юм байна. Непал руу жуулчилсаар байгаад бүр уйдаж үхлээ, жилд 2-З сая жуулчин Непалд очдог. Одоо бид нар Непалиас уйдаад байна, Монгол руу ирэх гэхээр та нар хүлээж авахгүй юм. Ганц рейсийн онгоцтой болоод өгөөч гэж гуйж байгаа юм. Нэг сая жуулчин ирэхэд л хангалттай манайх, эдийн засгийн нэг тулгуур нь үйлчилгээний салбар болж чадна шүү дээ.

**Л.Гансүх**: Таны хэлж байгаа үнэн. Гэхдээ жуулчлал бас харьцангуй дэд бүтцээ хардаг бизнес юм билээ. Тийм учраас бид нар өнөөдөр энэ дэд бүтцийг нь тодорхой зээл, бид нар аялал жуулчлалын хөтөлбөр дээр төрөөс үүнийг бодлогоор дэмжиж олгох зээлийн асуудал гээд хэд хэдэн том юм оруулсан байгаа. Хамгийн түрүүн аялал жуулчлалын уян дэд бүтэц, хатуу дэд бүтцийн асуудал дээр хөрөнгө тавих ёстой. Энэ хөтөлбөрийг Засгийн газарт өргөн барьж байгаа, Их Хуралд намрын чуулганд оруулж ирнэ.

**×.Хашчулуун:** Би Ганбямба гишүүний асуултанд үргэлжлүүлэн хариулъя. Ерөнхийдөө мах, сүүний үйлдвэрлэлийн талаар нэгд жижиг дунд үйлдвэр, хоёрдугаарт нь, сумыг хөгжүүлэх сангуудын нийт дүнгээр бараг 46 тэрбум төгрөгийг ирэх жилээс мах, сүүний чиглэлээр зарцуулахаар төлөвлөж байгаа. Одоогийн байдлаар таны шүүмжлэл үнэн байгаа. Үнэхээр бид үйлдвэрлэж байгаа сүүнийхээ их бага хувийг үйлдвэрлэсэн аргаар төв суурин газраа нийлүүлж байгаа. Махны хувьд үйлдвэрлэлийн аргаар боловсруулсан махны хэмжээ бага байгаа. Одоогийн нөхцөлд жижиг, дунд үйлдвэрүүдийг хөгжүүлэх замаар энэ дээр нэлээн ахиц гарах байх гэж бодож байна.

Хоёрдугаарт, мах, сүүний хөдөө аж ахуйн гаралтай бүтээгдэхүүнийг хот суурин газарт түгээх талд бирж байгуулах ажил нэлээн идэвхтэй явдаг, энэ жилээс эхэлсэн. Эхлэхдээ махны дуудлага худалдаад тогтворжуулах маягаар худалдан авагч, худалдагчийг байнга хооронд нь холбох ийм процессыг эхлүүлсэн байгаа. Энэ дээр цаашид зоорины хүчин чадлыг нэмэгдүүлж, үйлдвэрлэлийн аргаар боловсруулсан махны хэмжээг нэмэгдүүлэх замаар цаашдаа энэ салбарыг түгээлтийн болон үйлдвэрлэлийн аргаар боловсруулсан бүтээгдэхүүний хэмжээг нэмэгдүүлэх төлөвлөгөө гарч байгаа.

Махны үйлдвэрүүд томоохон компаниуд ийшээ хөрөнгө оруулалт хийж, нэмэгдүүлж байгаа. Сүүний талд хуурай сүүг гадаадаас их авч байгаа нь үнэн байгаа. Дотоодын сүүг боловсруулж чадахгүй байгаа. Жижиг дунд үйлдвэрлэлийг хөгжүүлэх замаар энэ асуудлыг шийдэх талд байгаа.

Мал аж ахуй өөрөө эрчимжсэн мал аж ахуйг хөгжүүлэх замаар бүтэн зорилтуудыг тавьсан байгаа. Энэ дээр төсвөөс гарах тодорхой хөрөнгийг заасан байгаа юм.

Өндөр технологийг ер нь Монгол Улсад хөгжүүлэх ёстой гэдэг байдлаар Үндсэн чиглэлд орсон. Үүний дагуу бодлогыг нь боловсруулаад, одоо өндөр технологийг хөгжүүлж, хэрэгжүүлэхэд тодорхой шат дараалал, механизмыг боловсруулах ажилд орчихлоо. Их Хурлаас Өндөр технологийг дэмжих бодлогыг дэмжихдээ Ганбямба, Сэдванчиг бусад гишүүд байна, тэгэхээр одоо бодлого боловсруулсны дараа тодорхой механизмыг хэрэгжүүлэх талд явж байна. Манай Хорооноос Засгийн газарт өндөр технологийг дэмжих тодорхой корпораци, аж ахуйн зохион байгуулалттай ийм механизм байгуулах нь зөв гэж үзэж байгаа. Үүний төслийг оруулсан байгаа.

Энэ жилийн Үндсэн чиглэлд өндөр технологи энэ жилээс эхлээд бодлоготой, механизмтай хөгжинө гэж үзээд, ирэх жилийн үндсэн чиглэлд био технологи төдийлөн ороогүй шүүмжлэлийг хүлээн зөвшөөрч байна. Өндөр технологийн дотор мэдээллийн технологийн бүхэл бүтэн зорилт орсон байгаа юм. Энд мэдээллийн технологийн салбарыг хөгжүүлэх тодорхой алхмууд байгаа. Энэ дээр гишүүдийн зүгээс био технологи, нано технологийг нэмж дэмжих ийм санал гарч байгаатай би санал нэг байна. Энэ дээр бид нар нэг тодорхой алхмуудыг оруулах бололцоо гарах байх.

**Х.Баделхан**: Жижиг дунд үйлдвэрийг хөгжүүлэх талаар өнөөдөр бидний барьж байгаа бодлого зөв үү? Банкнаас өндөр хүүтэй зээл өгч байгаа. Энэ талд ирэх жил ямар бодлого баримтлах вэ? Хөгжлийн банкаа хэзээ байгуулах вэ? Хөгжлийн банкаар дамжуулаад арай хүү багатай тийм зээл өгөх боломж байна уу? энэ талд ирэх жил ямар бодлого баримтлах вэ?

**×.Хашчулуун:** -Баделхан гишүүний асуултанд хариулъя. Жижиг, дунд үйлдвэрийн санхүүжилтийг сүүлийн 2 жил идэвхтэй явуулж байна. Ноднин хямралтай байсан ч ЗО тэрбум төгрөгийг гаргасан. Жижиг, дунд үйлдвэрийн дэмжих 4000 ажлын байр бий болсон гэсэн тооцоо гарсан байна. Мөн үүний дээр японы хоёр шаттай зээлийн ЗО тэрбум төгрөгийн бас хуваарилалт, 116 төслийг санхүүжүүлсэн байгаа. Энэ жилээс зөвхөн банкаар дамжих гэхээсээ илүү шууд сумууд дээр хөрөнгийг тавьж, хөрөнгийн хэмжээг нэмэгдүүлж байгаа. 46 тэрбум орчим төгрөг болж байгаа. Үүний дотор 30 нь жижиг дунд үйлдвэрийн сангаар, 16 нь сумуудаар дамжина.

Дээрээс нь хоёр шаттай Японы зээлийн хоёр дахь шатыг нэмэгдүүлж, 50 сая хүртэл долларыг оруулахаар хэлэлцээр хийгдэж байгаа юм билээ. Энэ нийлээд жижиг дунд үйлдвэрт олгож байгаа санхүүжилтийн хэмжээг ноднингийнхоос 2-3 дахин өсгөхөөр байна. Хөгжлийн банкны хувьд байгуулах шийдвэр нь Засгийн газар дэмжсэн байгаа. Үүнийг жич үйл ажиллагаанд нь оруулахад нэлээн их бэлтгэл ажил одоохондоо байгаа. Хөгжлийн банкны хувьд томоохон зээл, дэд бүтэц, аж үйлдвэрийг дэмжих ийм зорилготой байгаа учраас Жижиг дунд үйлдвэрийнхэн одоогийн байгаа уламжлалт аргаараа явах байх гэж бодож байна.

Энд гол нь Хөгжлийн банк бол хөдөө орон нутагт ямар нэгэн салбар байхгүй учраас ийм асуудал байгаа. Жижиг дунд үйлдвэрийн зээлийн өөрийн түгээлт нь ноднин анхных байсан учраас нэлээн асуудалтай байсан, ирэх жилээс улам сайжрах болов уу гэж бодож байна.

**Ж.Энхбаяр**: 2011 он бол гол шийдвэрлэх он жил гэж үзэж байна. Өнгөрсөн 2 жил бид дэлхий нийтийн эдийн засгийн хямрал гээд олигтой юм ярьж чадаагүй, зогсчихсон. Өнөөдрийн үзүүлэлтээр Монгол Улсын эдийн засаг, ер нь дэлхийн нийтийн эдийн засаг макро түвшинд боломжийн харагдаж байна. Үүнийгээ дагаад Монгол Улсын боломж дээшилнэ.

Өнөөдөр хөрөнгө оруулалтын бодит шаардлагууд олон салбарт байна. Аймгуудын хөгжлийн үзүүлэлтээр жагсаалт хийсэн байна. Баруун бүс нутаг, Баян-Өлгий, Ховд, Завхан, Говь-Алтай, Увс, Баянхонгор хамгийн хойгуур байна. Хүний хөгжлийн үндсэн үзүүлэлт болсон дундаж наслалт, эрүүл мэндийн үйлчилгээний чанар, боловсролын түвшин, дэд бүтцийн хөгжил хамгийн муу байна. Тэгэхээр Монгол Улсын өөрийн бодлого өөрөө энэ төрийн үйлчилгээг жигд хүртээх, төрийн үйлчилгээний чанарыг тэгш байлгах үүнийгээ яаж хангах бодлого нь энд их дутуу харагдаж байна. Баруун бүс нутагт хийгдэх хөрөнгө оруулалтыг бодитой харж үзэхгүй бол төвийг чиглэсэн нүүдлийг яаж зогсоох вэ? Өнөөдөр явуулж байгаа бодлого маань нэг талаараа нүүдлийг ерөөсөө эрчимжүүлээд, дэмжээд байгаа бодлого яваад байна. Баруун бүс нутгийн бодлого юу вэ? Байнгын хороон дээр, энэ үндсэн чиглэлд баруун бүс нутагт хийгдэх хөрөнгө оруулалтыг онцгойлон анхаарах гэдэг чиглэл дээр юу вэ? Энд орон нутгаас сонгогдсоны хувьд юу анзаарагддаг вэ гэхээр, хөдөө аж ахуйн салбарт бид нар өнгөрсөн 2 жилд хамгийн их мөнгө, хамгийн их олон зуун тэрбум төгрөгийн хөрөнгө оруулалтыг хийсэн, хамгийн муу үр дүнтэй байна, шулуухан хэлэхэд. Зөвхөн орон нутагт хийгдэж байгаа олон хөрөнгө оруулалтад, тэр хийсэн хөрөнгө оруулалтыг аваад явах эзэн байхгүй. Яам нь өөрөө компани шиг үйл ажиллагаатай, хөрөнгө оруулалт хийдэг, эзэнгүй хөрөнгө оруулалтууд, чанаргүй хөрөнгө оруулалтууд. Төсвийн үр өгөөжгүй зарцуулалтууд асар их гарсан.

Орон нутагт хийгдэх шавьж устгалаас эхлээд, хортон мэрэгч, худаг ус гаргах, бэлчээр, тэжээлийн ургамал бэлдэх энэ бүх юман дээрээ орон нутагт нь яг эзэн байгаа хоршоо гэдгийг дэмжих хэрэгтэй. Хоршооны бодлого ерөөсөө харагдахгүй байна. Манай аймгийн 18 сумын ганц Дарви гэдэг сум 2 хоршоотой. Зуднаас хамгийн хохирол багатай гарч ирж байна. Түүхий эдээ зах зээлд хамгийн өндөр үнээр борлуулж байна.

Сумдын хоршооны хөгжил буюу энэ төрөөс хийж байгаа олон тэрбумыг эзэнд нь хүргээч. Түүнээс төр дунд нь хийгээд, үр ашиггүй менежмент хийгээд мөнгө зарцуулаад байгаа нь ихдээд байгаа юм. Жижиг дунд үйлдвэр, ажлын байр бий болгох гээд, ерөөсөө тэр хоршоог дэмжих. Тэгвэл наадах чинь бэлчээр нь эзэнтэй, зарцуулж байгаа хөрөнгө нь эзэнтэй болно. Өнгөрсөн зудын бэрхшээлд Говь-Алтай аймаг 100 тонн хадлан бэлтгэж, улсын нөөцөд авахуулсан байгаа. Гэтэл энэ өвлийн хугацаанд тийшээ зөөх өвсний хэрэгцээ асар их байсан. Тэнд 500 сая төгрөгийн шатахууны зардал гарсан. Орон нутгаас бэлдэх бололцоо нь байгаа, усалгаагий нь хийж өгөөд, хуучин ашиглаж байсан газрыг нь сэргээх бололцоо байдаг, хүсэлтүүд нь байдаг. Үүнийг нь хийж өгдөггүй. Тэгсэн мөртлөө 500 сая төгрөгөөр хаа байгаа төвийн бүсээс 20-30 мянган төгрөгийн үнэтэй өвс буулгаж зөөгөөд байдаг. Зуд болдгоороо л болно. Дахиад л 500 сая төгрөгөөр өвс зөөх үү. Ийм гажиг гажиг юм энэ салбарт нь харагдаад байдаг юм.

Байгаль орчны чиглэлд Монголд оронд тулгамдаж байгаа асуудал бол цөлжилт гэж ойлгож байна. Ганц говийг хамрахгүй, хаа байгаа Хөвсгөлд хүртэл цөлжилтийн процесс яваад эхэлсэн. Энд юм алга. Урьдчилан сэргийлэхгүй бол дараа нь энэ нь өөрөө бусад орны туршлагыг харахад хэдэн тэрбум доллараар үүнийг хийгээд үр дүн бага харагдаад байна. Өнөөдрийн бид нарын ярьж байгаа жижиг материаллаг талаасаа биш. Дараа нь дийлэхгүй. Энэ юм байгаль орчны нөхөн сэргээлтийн юм алга. Гансүх сайд сууж байна. Завхан гол тасарсан. Завхан голыг дагаад Эрээн нуур ширгэсэн. Түүний жаахан гольдрилыг л засах асуудал байгаа юм. Тэнд 50 орчим сая төгрөг байдаг. Үүнийг хийхэд бүхэл бүтэн З-4 сумын нутаг, хэдэн баг устай ундтай, тэр алдартай Эрээн нуур сэргэчих гээд байдаг. Үүнийг шийдээд өг гэхээр л муудах юм. Тэгэхээр байгаль орчны бодлого гэдэг юу болоод байна вэ? Гансүх сайд аа. Ийм юман дээр анхаарч хэрэгжүүлэхгүй бол өөр юу хийх юм бэ? бодитой асуудал. 50 сая төгрөг зарахад голын гольдрил янзлагдлаа, Эрээн нуур сэргэлээ. Ийм хүсэлт л байна. Шийдэхгүй юм.

Тэгэхээр байгаль орчны чиглэлд юу хийх гэж байна вэ гэдгээ хэлээч.

**Л.Гансүх**: Эрээн нуураас нь эхэлье. Танд 50 сая гэж хэлэхэд амархан байна. Надад тэр 50 сая чинь алга байна.

**Ж.Энхбаяр**: Гансүх сайд аа та буруу ярьж байна. Би таниас гуйж байгаа юм биш шүү дээ. Бид бодлого баталж байна. Тийм учраас бодлогоо яагаад оруулж ирэхгүй байна вэ? оруулж ирээч.

**Л.Гансүх**: Би бол харин бодлогыг ирэх жил. Энэ чинь бол мөнгө ордог бодлого биш. Би энд усныхаа бүх асуудлыг оруулчихсан. Төсөв рүүгээ оруулж байгаа. Түүнийг та нар Их Хуралд төсөв дээр батлаад өгөөрэй.

**Ж**.**Энхбаяр**: Мөнгө оруулдаг бодлого биш, энэ бодлого гарч байж, хөрөнгө оруулалт шийдэгддэг юм байгаа биз дээ.

**Л.Гансүх**: Усны бодлогыг, өөрөөр хэлбэл усыг хамгаалах, нөөцийг нэмэгдүүлэх, энд хүн рүү чиглэсэн стандарт шаардлагыг хангах ундны цэвэр усаар хангах энэ бодлогоо оруулчихсан байгаа. Яг тэр Эрээн нуур ч юм уу? тэнд оруулах бодлогыг би байгаль хамгаалах сангийн мөнгөн дээр тавиад, төсөвт оруулаад ирнэ. Түүнийг дэмжээд өгөөрэй.

Хоёрдугаарт, энэ байгаль орчны чиглэлийн асуудал бол яг бодлого, бодлогоор нь тавьсан байгаа. Жишээ нь, хамгийн түрүүнд энэ өөрчлөгдөөд байгаа уур амьсгалын өөрчлөлтөд дасан зохицох чиглэлээр ямар арга хэмжээ авах вэ? Бохирдол, газрын доройтлыг бууруулах чиглэлээр ямар арга хэмжээ авах вэ? усыг хамгаалах, нөөцийг нэмэгдүүлэх, бохир усыг цэвэршүүлэх, эргүүлэн ашиглах чиглэлээр ямар арга хэмжээ авах вэ? үүнтэй холбоотойгоор ой болон биологийн төрөл зүйлийг хамгаалах, хариуцлагатай уул уурхайн чиглэлээр ямар арга хэмжээ авах вэ? аялал жуулчлалыг ямар төрөл, ямар бүс нутагт хөгжүүлэх вэ гэдэг энэ юмнуудаа оруулаад ирсэн. Үүнтэй холбогдуулаад аялал жуулчлалын хөтөлбөр орж ирж байгаа. Усны хөтөлбөр, Агаарын хууль хоёр маань батлагдсан. Үүний дагуу бид нар төсөвтөө мөнгөө оруулаад юмаа хийх чиглэлд явж байна.

Энэ 20 жилд байгаль орчны салбар хаягдчихсан, дандаа төсвийн үлдэгдлээр гол зогоож явсан ийм салбар байсан учраас үүнийг босгохын тулд иж бүрэн хөтөлбөрийг боловсруулж жил гаруй ажиллалаа. Үүний хүрээнд мөнгө санхүүгийнхээ юмыг гаргаж тавьж байгаа. Маш их мөнгө нэхэхээр ийм түвшинд юмнууд явж байгаа. Тэгэхдээ бид энэ болгоныг зохицуулалтаар нь хийхийн төлөө, жил жилийн төсөвд тусгахын төлөө, энэ хөтөлбөрүүдэд мөнгө, санаануудаа тусгаад явж байгаа.

**×.Хашчулуун**: Энхбаяр гишүүний асуултанд хариулъя. Энэ жил анх удаа манай хорооноос Монгол Улсын бүс нутгийн хөгжил, орон нутгийн хөгжлийг 9 бүлэг, 85 үзүүлэлтээр бүх байдлаас нь хэмжиж, одоогийн байгаа дэд бүтэц, боловсрол, нийгэм, эрүүл мэнд, төрийн үйлчилгээг бүгдийг багцалж гаргаж, орон нутгийн хөгжлийн энэ төслийг боловсруулсан байгаа. Баруун бүсэд ялангуяа дэд бүтцийн хүрээнд үнэхээр эрчимтэй хөгжүүлэх шаардлага маш тодорхой болж байгаа юм. Ийм учраас ирэх жилийн үндсэн чиглэлд баруун бүсийг хөгжүүлэхдээ юуны өмнө дэд бүтцийг хөгжүүлэхэд онцгой анхаарсан байгаа. Энд нэгдүгээрт, цахилгаан эрчим хүчин дээр Могойн голын цахилгаан станц, хоёрдугаарт, замууд дээр байгаа, Солонготын зам, тухайлбал Баянхонгор руу явах зам, баруун бүсийн босоо тэнхлэгийн зам байгаа, Гадаад худалдааг дэмжих үүднээс боомтын үйл ажиллагааг өргөжүүлэх, Цагааннуурын чөлөөт бүсийг үргэлжлүүлэн хөгжүүлэх, дэд бүтцийг хөгжүүлэх ажлууд гол нь төлөвлөгдсөн байгаа юм.

Мөн аймгийн төвүүдийг Улаанбаатар хоттой холбох чиглэл тавигдсан байгаа. Цахилгаан эрчим хүчин дээр 5 аймгийн цахилгаан дамжуулах дэд бүтцийг сайжруулах ажил төлөвлөгдсөн байгаа. Энэ дотор голдуу баруун аймгуудад хийгдэнэ гэж үзэж байгаа юм. Цаашдаа нийгмийн болон бусад салбаруудад энэ төлөвлөлтийг сайжруулах үүднээс Засгийн газар орон нутгийн индексийг үндэслэн салбарын яамдын төлөвлөлтийг энэ дээр сайжруулах ийм чиг өгсөн байгаа юм. 2011 он гэхэд баруун бүсийн хувьд цахилгаан эрчим хүчний доголдлыг арилгах, зам тээвэр маш сайн хөгжүүлэх ийм үр дүнд хүрэх болов уу гэж найдаж байгаа.

**П.Алтангэрэл**: Би З зүйлийн юм асууя. Үндсэн чиглэлд аялал жуулчлалын хөгжлийн үндсэн бодлогыг тодорхойлсон юм орж ирсэнгүй. Хархоринд аялал жуулчлалын бүсийг сайжруулна гэсэн юм орж ирж байна. Бүс нутгийн аялал жуулчлалыг их ярьж байгаа. Бүс нутгийн аялал жуулчлалыг хөгжүүлэх талаар ямар бодлого барьж байна вэ? 2011 он гэхэд ямар түвшинд хүрсэн байх ёстой вэ? Бүс нутгийн аялал жуулчлал, жишээлбэл Халх голын бүсийн нутгийн аялал жуулчлалыг хөгжүүлэх дээр тодорхой бодлого тусгагдаж орж ирсэнгүй. Тэнд бүх юм нь бэлэн байдаг. Яаман дээр хийгдсэн бүх юмыг үзсэн. Юм нь бэлэн болсон мөртлөө 2011 онд энэ Халх гол бүс нутагт аялал жуулчлалыг хөгжүүлэх талаар бодлого байхгүй байна. Манай хилээс 20 км-т байгаа Хятадын Рашаант гэдэг хот бол аялал жуулчлалын хот юм байна. Тэнд жилд 1 сая 500 мянган жуулчин ирж байна. Түүний ядаж 300 мянгыг нь өдрийн юм уу? хоногийн юм уу? ороод гардаг ийм хэлбэрээр жуулчдыг тэнд хөгжүүлэх боломж байна гээд судалж, үзээд бүх тооцоо юм нь хийгдсэн Гэтэл 2010 оны үндсэн чиглэлд энэ талаар юм байхгүй, 2011 оныход ч тусгагдахгүй орж ирж байна. Энэ дээр ямар бодлого байх юм бэ? бодлогогүй явах юм уу? нэгд.

Хоёрдугаарт, байгаль экологийн асуудал гээд ярихаар үүнийг дагаад бэлчээрийн асуудал орж ирээд байгаа юм. Бэлчээрийн асуудлыг Монгол Улс яах вэ? ихэнх нь цөлжчихөөд байна гэж байна. Бэлчээрийн тухай хууль гараагүй байна. Бэлчээрийн менежментийг сайжруулах талаар, Монгол орон бэлчээрээ аварч байж л хөгжлийн тухай ярина. Бэлчээрийн асуудал дээр Үндсэн чиглэлд Монгол Улсын Засгийн газар ямар бодлого барих гэж байна вэ?

Гуравдугаарт, байгаль экологийн асуудал үнэхээр хүнд болчихоод байна. Дуртай газраа очиж сүйтгэж, ухаж байна. Буцаан нөхөн сэргээлт хийж байгаа компани үнэндээ Монгол Улсад алга. Бид нар уул уурхайн салбарууддаа стандарт тогтоож өгөхгүй байгаатай холбоотой байгаа юм. Жишээлбэл, газрын тосон дээр Монгол Улс ямар стандарт тогтоосон байх юм бэ? ямар стандарт тавьчихаад түүнийхээ дагуу шаардаж байх вэ гэдэг стандарт байхгүй. Ураны салбарт стандарт байхгүй.

Стандарт гэж юуг хэлээд байна вэ гэхээр, газрын тосон дээр өрөмдлөг хийлээ гэхэд, өрөмдөх нүх нь хичнээн хэмжээний нүх вэ? эргэн тойронд нь хичнээн хэмжээний хөрсийг авсан байх юм бэ? тэр бохироо цутгадаг, далдалдаг, булдаг тэр нүх нь хичнээн метрийн өргөн, гүнтэй байх вэ гээд Монгол Улс өөрөө тогтоосон стандарт байхгүй учраас, манай Монгол Улсын газар нутагт орж ирж байгаа компаниуд нь өөрийнхөө дураараа сүйтгэчихдэг.Бид тэнд очоод таг зогсож байгаа юм. Эргээд байгаль орчныг нөхөн сэргээх асуудлыг монголчууд өөрсдөө гартаа авмаар байгаа юм. Мэргэжлийн сургалт үйлдвэрлэлийн төвүүдээр нөхөн сэргээлтийн ангийг байгуулаад, нөхөн сэргээлтийн зардлаас нь тэд нарыг санхүүжүүлээд, араас нь монголчууд нөхөн сэргээлтийг хийгээд явж байдаг ийм тогтолцоо руу явмаар байгаа юм.

Уул уурхай 2011 он гэхэд эрчимтэй болно. Уул уурхайгаа бид нар тодорхой стандартаар барьж явахгүй бол үүнийг бид шинэ түвшинд гаргаж ирж чадахгүй. Уул уурхайн салбар байгаль хамгаалах чиглэлээр Монгол Улс өөрөө газрын тосны салбарт ямар стандарттай байхав? Ураны салбарт ямар стандарттай байх вэ? энэ стандартаараа байгаль орчноо хамгаалах юмаа нягт шалгаж, барьж явъя гэдэг ийм бодлогыг 2011 оны үндсэн чиглэлд хийж өгөхгүй бол бид байгаль орчныхоо энэ чиглэлд яамнаас гаргасан хэдэн хууль тогтоомжоор энэ цаашаа явахгүй болчихоод байна. Энэ дээр их онцгой анхаараач, энэ чиглэлээр ямар бодлого байна вэ?

**Л.Гансүх**: Би 2 асуултанд нь хариулъя. Эхнийх нь үнэхээр Халх голын район, Нөмрөг, Буйр нуурын орчим дахь аялал жуулчлалыг бид нар бүс байгуулах чиглэлээр 50 сая төгрөг гаргаад судалгаа хийсэн. Энэ судалгааны үр дүн гараад танд танилцуулсан. Энэ чиглэлээр 2011 оны төсөвт тусгаж оруулна. Энэ дээр Үндсэн чиглэл учраас энэ бүх зүйл заалтаар нь биш, гол гол заалтуудыг нь аваад хэрэгжүүлэх. Жишээлбэл, Хархорин, 1З дугаар зууны цогцолбор гэдэг юм уу? ийм том заалтуудаа оруулчихсан. Тэр олон жижиг заалтуудаа энэ рүү оруулаагүй байна.

З дугаар асуултыг та үнэхээр хэллээ. Экологи, эдийн засгийн үнэлгээ, ашигт малтмалын нөөцийг боловсруулахад үүсэх экологийн хохирлыг урд нь тооцох аргачлал нь байгаагүй юм билээ. Үнэхээр шинэ Засгийн газар гараад энэ дээр ажлын хэсэг гаргаад, энэ газрын тос чинь манайд байгаагүй салбар учраас тэр нарийн юмнуудыг судалж, үзээд, хийгээд явж л байгаа юм. Тэгэхдээ үүнийг иж бүрэн гарахаас нь өмнө бид нар түр журам гаргаад, ноднингийн дундаас эхлээд хэрэгжүүлж байгаа. Журам чинь түр гэхээр болохгүй юм. Энэ жил түүнийгээ түр биш журам гэдгээр нь Хууль зүйн яаман дээрээс шинэчлээд дахиад гаргаж байгаа. Энэ стандарт нь жинхэнэ утгаараа гарна.

Үндсэн чиглэл дээр яг энэ өгүүлбэрээр нь оруулсан байгаа. 123 дугаар хуудасны хамгийн дээд талын абзац байгаа.

**×.Хашчулуун**: Бэлчээрийн бодлогын хувьд зарчим баримталж байгаа, намрын чуулганаар оруулна гэж бодож байгаа. Бэлчээр яагаад сүйтгэгдээд байна вэ гэвэл, бэлчээр хамгийн гол нь үнэгүй байгаа. Тэгэхээр үнэгүй, эзэнгүй байгаа. Малчид зөвхөн үнэгүй байгаа аль болохоор олон малтай нь их бэлчээрийг эзэмшиж чадна гэдэг утгаар хайр найргүй эзэмшиж байгаа. Бэлчээрийг төлбөртэй болгох хэрэгтэй. Малчдаас хүн амын орлогын татвар, хуучнаар малын хөлийн татвар гэж нэрлэгддэг байсныг байхгүй болгосон. Оронд нь бид бэлчээрийг төлбөртэй болговол эхний бэлчээрийг хамгаалах зүй зохистой эдийн засгийн механизм нь бүрдэнэ. Намрын чуулганд оруулахаар бэлтгэж байгаа.

**Ц.Цэнгэл**: Үндсэн чиглэлд ерөнхийдөө орох нь орсон байна. Гэхдээ том ордууд, Тамсагын газрын тос, тэр Таван толгой гээд хамгийн гол нь энэ тээврийн асуудлыг Үндсэн чиглэлд яаж тусгасан бэ? би Хашчулуун даргад хандаж асууж байна. Мэнэнгийн тал гэдэг сайхан тал маань шоргоолжны зам шиг болсон байна гэж байна. Бид нар харсаар сууж байгаад энэ сайхан орон нутгаа машины замын мөрдөс болгомооргүй байна. Энэ том ашигт малтмалын орд, энэ авч байгаа газруудыг би эхнээсээ л сайд байхдаа ч тэр, ганцхан зарчим барьдаг юм бол тээврийг хаах хэрэгтэй. Тээвэр хаадаг учир нь юу вэ гэвэл, та нар замаа бариа, эсхүл төмөр замаа бариа. Бид нар энэ байгалийн баялгийг өгөхгүй гээгүй, өгнө. Ганцхан байгаль орчныг хамгаалах хамгийн гол юм нь тээврийн асуудал. Манайд байгаль орчныг сүйтгэж байгаа тээвэр бол авто тээврийн асуудал. Авто тээврийн асуудал дээр их дорвитой алхам хийж, Засгийн газарт асуудал оруулаач. Тээврийн асуудлыг бид нар хаадаг. БНХАУ-тай жил болгон Засгийн газрын гэрээний дагуу аль аль улсынхаа гүн рүү 20 км- орох ийм л гэрээтэй. Тэгтэл манайх руу 20 км байтугай 100-аад км ирж Таван толгойгоос төрийн өмчтэй 51 хувь руу ирж тээвэр хийгээд байсан. Сүүлийн үед болих нь больж л байна. Үүнийг Үндсэн чиглэлд тусгаад, ашигт малтмалыг олборлож болно. Авто тээврийн асуудлыг зам тавьж байж явуулдаг болгох ийм асуудал дээр Үндсэн чиглэлд тусгасан юм байна уу? Нөхөн сэргээлт хийхгүйгээр нэг байгаль орчныг гэмтээж байгаа.

Хоёр дахь юм нь энэ урт олон км замыг авто тээврийн замын асуудал сүйтгэж байна. Энэ зам барихгүйгээр замыг хаадаг ийм бодлого барих уу? үгүй юу? Ийм юмыг л яаралтай хиймээр байх юм.

**Ä.Зоригт**: Цэнгэл гишүүний асуултанд хариулъя. Үнэхээр зам, тээврийн асуудал бол байгаль орчинд нөлөөтэй. Түүнийг бид мэдэж байгаа. Юуны өмнө энэ томоохон ордуудыг ашиглахтай холбогдуулаад дэд бүтцийг яаж хөгжүүлэх вэ? замыг нь яаж тавих вэ гэдэг ийм бодлого гарсан. Тэгээд эхнээсээ өмнөд говийн дэд бүтцийн салбарыг хөгжүүлэх хөтөлбөрийг Засгийн газар хэлэлцээд дэмжсэн байгаа. Үүнийг удахгүй Их Хуралд танилцуулах байх гэж бодож байна. Энэ дагуу Таван толгойгоос Гашуун сухайт, мөн Нарийн сухайтаас Шивээ хүрэнгийн боомт хүртэл тухайн ордыг ашиглагч компаниуд авто зам тавьж эхэлж байгаа. Үүнээс гадна бусад Тамсаг, Дорноговийн ордод нефть, газрын тосны бүтээгдэхүүнийг хэрхэн яаж тээвэрлэх вэ гэдэг асуудлыг бас Зам, тээвэр, барилга, хот байгуулалтын яамтайгаа хамтраад ажиллаж байна. Энд хэд хэдэн хувилбар бий. Нэг нь бол төмөр замын тээвэр байгаа. Төмөр замын тээвэр бол нэлээн цаг хугацаа авах учраас үүнээс наана үүнийгээ сайжруулсан замаар тээвэрлэх үү? Хоолойгоор тээвэрлэх үү? Хаана үйлдвэр нь байх вэ гэдгийг Сайншандын хүнд аж үйлдвэрийн цогцолбор, зүүн бүсийг хөгжүүлэх хөтөлбөртэй хамтад нь судалж байна.

Том даацын авто машины стандарт, тээврийн стандарт бол байхгүй юм билээ. Өмнөговьд явж байхад тийм байдал ажиглагдсан. Одоогоор энэ нүүрс тээж байгаа 60 тонны том даацын машин манайд стандартгүй явж байгаа. Хятадын талдаа тэр нь илүү бага даацын 40 тонны даацтай олон машинаар тээвэрлэдэг. Манайх бол нөгөө том машинаараа байгалиа сүйтгээд явж байгаа. Үүнийг эргэж харж, стандартыг тогтоох ёстой гэдэг дээр Зам, тээвэр, барилга хот байгуулалтын яамны Авто тээврийн газрынхантай бид ярьж байна. Хятадын тэр машинуудын асуудлыг бас зохицуулах үүргийг Засгийн газраас өгсөн байгаа. Боомтуудыг хөгжүүлэх талаар Засгийн газраас тогтоол гаргасан. Говийн бүсийн энэ боомтуудад орж ирж, нүүрсний авто машинуудыг зохицуулахыг энэ жил Засгийн газар, Гадаад харилцааны яам, Зам тээвэр, барилга хот байгуулалтын яаманд үүрэг өгсөн. Үүгээр ажил хийгдэж байна.

**Ц.Шинэбаяр**: Үндсэн чиглэлийг бид нар хаврын чуулганаар хэлэлцдэг шинэ журманд орсноос хойш бодлогын шинэ өөрчлөлт орох ёстой гэж ойлгож байгаа. Оруулж ирж байгаа үндсэн чиглэлийг харахад тийм бодлогын их далайцтай шинэ өөрчлөлт харагдахгүй байна. 2006 оноос хойш хөрөнгө оруулалтын хэмжээ эрс өссөн шүү дээ. 450 тэрбумаас дээш явж байгаа. 450 тэрбум төгрөгийг 2006 онд анх зарцуулж эхлэхдээ бид нар эрчим хүчний салбарт ихээхэн мөнгийг зарцуулсан. Одоо бол эрчим хүчинд зарцуулах мөнгөний хэмжээ багассан. Энэ багассан мөнгөний зөрүү мөнгө хаашаа шилжсэн бэ гэхээр үр дүн нь харагдаж өгөхгүй байна. Тийм учраас энэ жил бид нар үнэхээрийн үндсэн чиглэлийг хэлэлцэхэд шинэ зарчмын өөрчлөлт гаргаж байгаа юм бол хөрөнгө оруулалтын бүтцийн шинэ загвар гаргах ёстой. 600 орчим тэрбум төгрөгийг дунд зарцуулах вэ? 30 хувь нь дэд бүтцэд, дахиад нэг 30 хувь нь хөдөө аж ахуйд ч гэдэг юм уу? тэгээд Боловсрол, соёл, шинжлэх ухаанд, Эрүүл мэндийн салбарт гээд тодорхой эхэлж бүтцээ гаргаж аваад хийхгүйгээр хуучин загвараар хийсэн байна. Зүүн бүсийн авто зам гэхэд ялгаа байхгүй өмнө жил 50 км тавьдаг, энэ жил дахиад л 50 км тавьсан. Гэтэл 2008 оноос хойш өнөөдрийг хүртэл 1 км зам Өндөрхаан Чойбалсангийн зүгт яваагүй байгаа. Жил болгоны л төсөв дээр 50 км гээд тавьдаг. Энэ шинэ бүтэц орж ирээд, сая Хашчулуун дарга тайлбарлаж байна. Баруун бүсэд маш их зам тавина гэж. Маш их гэдгийг хэд гэж ойлгох вэ? Зүүн бүсэд аягүй бол маш их л гэж хэлнэ. Маш их гэж хэдийг хэлээд байна вэ? өмнө жилийн 50-ийг маш их гээд байна уу? 100 болгочихоод маш их гэх юм уу? ийм тодорхойгүй бус байдлаар яримааргүй байна. Бодлогоо тодорхой болгож ярих ёстой.

Дараагийн нэг зүйл нь хөдөө аж ахуйн чиглэлээр түрүүн Энхбаяр гишүүн ч яриад байна. Гадаргуугийн усжуулалтын талаар хөв цөөрөм байгуулна, 2011 онд 8 ширхэг хөв цөөрөм байгуулна гээд Үндсэн чиглэл дээр 1 тэрбум төгрөг тавьсан байна. Гэтэл 2009 оны төсвийн гүйцэтгэлийн тайлан ярихад 4-ийг төлөвлөөд 2-ыг барьсан гэсэн. Тэр хаана яг барьсан юм бэ? Жишээлбэл, манай Дорнод аймгийн хүмүүс очиж туршлага судалмаар байна. Яг улсын төсвийн хөрөнгөөр цөөрөм гэж ийм юм хийдэг юм байна. Цаашдаа манай Дорнод аймагт хэрэв хийвэл ингэж хийх юм байна гээд очоод туршлага судлуулъя гэвэл хаана очиж үзэх вэ? тоо тавьдаг, түүнийг дараад нь шалгаж үздэг, хянадаг тэр юмыг тодорхой болгох хэрэгтэй байна.

Бид нар цөмийн эрчим хүчнийхээ тухай хуулийг батлаад 2 дахь жилд орох гэж байна. 2009 оны 8сарын 15-наас энэ хүчин төгөлдөр болсон. Энэ ураныг ашиглах, цөмийн эрчим хүчний бодлогын талаар ямар юм хийх гэж байна вэ? Энэ тодорхойгүй байна. Энэ дээр тодорхой хариулт өгөөч.

**Б.Батбаяр**: Энэ хэлэлцэж байгаа тогтоолын төсөлтэй холбогдуулан Улсын Их Хурлын гишүүд зарчмын зөрүүтэй санал гаргаж, үндэслэлээ тайлбарлаж санал хураалгана. Зарчмын зөрүүтэй санал байвал бичгээр өгөөрэй.

**×.Хашчулуун**: Шинэбаяр гишүүний асуултанд хариулъя. Энэ жилийн үндсэн чиглэл бол зарчмын хувьд нэлээн өөр болсон байгаа. Юуны өмнө ноднингийн 350 зүйлийг 128 болгож багасгасан байгаа. Хоёрдугаарт нь, бүх бодлогын арга хэмжээнүүд бол хэрэгжүүлэх эзэнтэй, хүрэх гэж байгаа тодорхой үзүүлэлтээр заасан зорилготой, санхүүжилтийн эх үүсвэрийг тодорхой заасан. Энэ бол бүгдээрээ төсвийн хүрээний мэдэгдэл, төсвийн төсөлтэй хатуу уялдаатай байгаа юм.

Бүх бодлогууд Засгийн газрын үйл ажиллагааны мөрийн хөтөлбөр, тус бодлогын ямар зүйл дээр үндэслэж, ямар уялдаатай байгааг тодорхой заалтаар заасан байгаа. Салбарын бодлого байдал, өнөөгийн, цаашдын төлвийг дэлгэрэнгүй танилцуулсан байгаа юм. Ийм учраас ерөнхийдөө орон нутгийн хөгжлийн индекс дээр үндэслэсэн, тэгээд бодлогын улбаатай, дээрээс нь санхүүжилтийг тодорхой заасан, тэгээд гол хэрэгжүүлэх бодлогуудаа оруулсан ийм хэлбэрт оруулсан байгаа юм, энэ жилийн хувьд.

Эрчим хүчний хөрөнгө оруулалт өнгөрсөн жилүүдэд их хэмжээгээр хийсэн. Түүний үр дүн бол бас хөгжлийн хувьд сайн гарсан боловч эдийн засгийн хувьд бас зарим үзүүлэлт сайнгүй гарсан байж болох юм. Хөрөнгө оруулалт хаашаа шилжсэн бэ гэхээр ирэх жилийн хөрөнгө оруулалтын ерөнхий задаргааг авч үзэх юм бол нийтээр З салбарт ихээхэн орж байгаа гэж хэлж болно. Голдуу энэ бол эрдэс баялгийн салбар, хоёрдугаарт нь зам тээвэр. Зам тээвэрт нийт хөрөнгө оруулалтын дийлэнх хэсэг нь шилжиж байгаа. Бага хэмжээгээр хөдөө аж ахуй, өөрөөр хэлбэл ерөнхийдөө яг дэд бүтцийн дотор аваад үзэх юм бол өнгөрсөн 2006, 2007 онд эрчим хүчний салбарт их орсон бол, энэ жил байдал хөдөө аж ахуй гэсэн ийм чиглэлээр илүү байгаа. Ер нь зам нь дийлэнх болж байгаа юм. Энэ нь дэд бүтцийг хөгжүүлэх дараагийн томоохон алхам гэж үзэж болно.

Ураны хувьд Үндсэн чиглэлд оруулаагүй байгаа. Ураны асуудал нэлээн онцгой байдлаар зохицуулагддаг учраас үүнийг жич ярина.

**Л.Гансүх**: Зүүн чиглэлд Хэнтийн аймгийн Цэнхэрмандал сумын Түлүүгийн булан гэдэг газар байгуулсан байгаа, ноднин. Дээр нь Ар жанчивлангийн тэнд байгаа. Зүүн тийшээ тэр хоёрыг харчихвал зүгээр байх.

**Б.Батбаяр**: Байнгын хорооны гишүүн төсөл санаачлагчаас асуулт асууж, тайлбар тодруулга авч дууслаа.

Тогтоолын төслийн талаар УИХ-ын гишүүд зарчмын зөрүүтэй санал гаргаж, үндэслэлээ тайлбарлаж, санал хураалгана. Одоо бол 3 санал ирчихээд байна.

Санал хураалт явуулъя.

1.УИХ-ын гишүүн Ц.Сэдванчиг, Л.Гүндалай нарын гаргасан, 9.3.1-д, ойг нөхөн сэргээх, цэвэрлэх ажлын хүрээнд унанги модны нөөцийг түшиглэн судалгаа хийж, Хөвсгөл аймгийн хойд бүс нутагт мод боловсруулах үйлдвэр байгуулах төслийг эхлүүлэх гэсэн саналыг дэмжиж байгаа гишүүд гараа өргөнө үү.

13-7

2.УИХ-ын гишүүн Л.Гүндалайгийн гаргасан, Сумдын тосгоны эмнэлэг, сургууль, Засаг даргын Тамгын газрын халаалтын системийг шинэчилж, нам даралтын зуухаар 100 хувь хангах.

Байшин, торх барих, гоожин өгөхийг хориглох гэсэн саналыг дэмжиж байгаа гишүүд гараа өргөнө үү.

Энэ чинь төсөвтэй л холбоотой юм байна.

**Ц.Сэдванчиг**: Минийх Үндсэн чиглэлтэй холбоотой юм. Хөвсгөл бол тэр чигээрээ унанги мод болчихсон шүү дээ. Хөгширсөн, түймэрт шатсан, унанги модны хэрчээс болсон. Түүнийг л эдийн засгийн эргэлтэнд оруулъя гэсэн санаа наана чинь байгаа юм. Тэртэй тэргүй ой цэвэрлэх, нөхөн сэргээх гээд төсөл хэрэгжээд, хэл амтай юм яваад байгаа шүү дээ. Түүнийг л жаахан үр дүнтэй болгоё гэж байгаа юм. Миний санал бол Үндсэн чиглэлд байж байх ёстой санал. Хэрэгжих эсэхийг одоо хэлэхэд хэцүү.

**Б.Батбаяр**: Гишүүд санал гаргасан учраас санал хураалгах.

Гүндалай гишүүний саналыг хураалгая.

13-1.Дэмжигдсэнгүй.

З.УИХ-ын гишүүн Ц.Цэнгэлийн гаргасан, Байгаль орчноо хамгаалах гол асуудлын нэг нь авто тээврийн стандарт, даацыг тогтоож, асфальтан зам барьж, орд газруудыг ашиглуулах асуудлыг Үндсэн чиглэлд тусгуулах гэсэн саналыг дэмжиж байгаа гишүүд гараа өргөнө үү.

13-7.Дэмжигдлээ.

Байнгын хорооноос гарах санал, дүгнэлтийг Эдийн засгийн байнгын хороонд хүргүүлэхээр тогтов.

**Хоёр. Зарим байгалийн цогцолборт газрын хилийн заагт өөрчлөлт оруулах тухай Улсын Их Хурлын тогтоолын төсөл**

Тогтоолын төслийн талаарх танилцуулгыг Улсын Их Хурлын гишүүн Сэдванчиг танилцуулна.

**Ц.Сэдванчиг**: Баярлалаа. Ажлын хэсгийг оруулъя. Монгол Улсын иргэнд газар өмчлүүлэх тухай хууль 97 онд батлагдаад боломжийн хэрэгжиж ирсэн. Иргэд хашааныхаа газрыг, зуслангийнхаа хамрыг өмчлөх эрхтэй болж, өмчтэй болж, боломжийн үр дүнтэй хэрэгжиж байгаа юм. Энэ хууль тусгай хамгаалалттай газар нутгийн хилийн цэсэд орчихсон байгаа, улсын хэмжээнд цөөхөн газар байдаг юм байна. Энд суурьшсэн иргэдийн хувьд энэ хуулиар олгогдсон эрхээ эдэлж чадахгүй олон жил явж ирсэн байдаг юм. Энд манай Хөвсгөл нуурын өмнөд, хойд эрэг дээр байрладаг, Хатгал, Ханх тосгоны иргэд, Хэнтийн Дадал сумын иргэлд, хашааныхаа газрыг өмчлөх эрхээ эдэлж чадахгүй олон жил явж ирсэн. Энэ эрхийг эдлүүлье гэж байгаа юм.

Тусгай хамгаалалтай газар нутгийн хилийн цэсийн заагт өөрчлөлт оруулах хэлбэрээр, иргэд нэгэнт сууршсан, эдлэн газар болоод олон жил болчихсон энэ хэсэг газрыг нь улсын тусгай хамгаалалттай газар буюу байгалийн цогцолборт газрын хилийн заагт өөрчлөлт оруулах хэлбэрээр шийдэж өгье гэж байгаа юм. Энд Хөвсгөлийн Ханх сумын төвийн эдэлбэр газар, Хатгал тосгоны эдэлбэр газар, Хэнтийн Дадал сумын эдэлбэр газрууд хамрагдаж байгаа юм.

Энэ асуудлыг шийдчихвэл энэ З сумын төвд оршин сууж байгаа 2200 гаруй өрхийн асуудал шийдэгдэнэ. Энэ асуудлыг өмнөх Их Хурлаар гишүүд санаачилж оруулж ирж, бас шийдэгдээгүй явж ирсэн юм билээ. Гол нь сумын төвийн эдэлбэр газар, хүн оршин суугаад, энэ хэсэг газрыг, энэ эдлэн газрыг байгалийн цогцолборт газрын хилийн заагт хамруулахаас өмнө иргэд суурьшаад эзэмшсэн, үе дамжиж ирсэн энэ хэсэг газрыг нь л чөлөөлж өгье гэж байгаа юм. Түүнээс ямар ч эзгүй, тусгай хамгаалалттай газар чөлөөлүүлж аваад бизнес хийе ч гэдэг юм уу? ямарваа далд агуулга санаа байхгүй гэдгийг энд би тодруулж хэлье.

Хэлэлцэн шийдвэрлэж өгнө үү. Анхаарал тавьсанд баярлалаа.

**П.Алтангэрэл**: Хэлэлцэж буй асуудалтай холбогдуулан хуралдаанд оролцож байгаа хүмүүсийг танилцуулъя.

Жаргалсайхан- Байгаль орчин, аялал жуулчлалын дэд сайд, Намхай –Тусгай хамгаалалттай нутгийн удирдлагын газрын дарга, Энхтайван- Тусгай хамгаалалттай нутгийн удирдлагын газрын ахлах мэргэжилтэн.

Хэлэлцэж байгаа асуудалтай холбогдуулан асуух асуулттай гишүүд байвал асууя.

**Ц.Сэдванчиг**: Засгийн газраас дэмжсэн санал ирсэн байгаа.

Хилийн зааг тогтоох, яг ямар хэмжээний талбайг чөлөөлөх гээд вэ гэдгийг ажлын хэсэг, мэргэжлийн салбарын яам, мэргэжлийн газар нь нэлээн хугацаа зарцуулж, судалгаа хийсэн байгаа, үндсэндээ жил гаруй яригдаж байгаа асуудал. Энэ дээр мэргэжлийн хүмүүс энэ рүү орж ажилласан юм. Яг координатын цэгийг тодорхойлох, ямар хэмжээний талбайг чөлөөлж, хэдэн иргэнд олгох гээд байгаа вэ? эзэмшүүлэх гээд байгаа вэ гэдгийг мэргэжлийн салбарын яам, энэ хариуцсан газар нь энэ дээр ажилласан гэдгийг нэмээд хэлье.

**Ц.Шинэбаяр**: Байгаль орчны яамнаас асууя. Одоо З сумын байгалийн цогцолборт тусгай хэрэгцээнээс гаргаад, З сумын эдэлбэр газрыг иргэдэд өмчлүүлэх боломж олгох гэж байна. Энэ манай зарим гишүүд санаачлаад Хөвсгөл аймгийн 2 сум, Хэнтий аймгийн 1 сум байна. Өөр ямар аймгийн сумд үлдсэн бэ? гишүүд нь өргөн бариагүй ч гэдэг юм уу? ийм юм байна уу? нэгдүгээрт.

Хоёрдугаарт, Засгийн газар л уг нь хариулах юм, тэгээд хэн хариулдаг юм байгаа. Үүнээс гадна нэлээн хэдэн сумд байгаа шүү дээ. Дорнод аймгийн Чулуунхороот, Дорноговийн Замын-Үүд, Сэлэнгэ аймгийн Алтанбулаг хавьд ингээд яг хилийн хориотой бүсэд орсон сумдуудын иргэд газраа өмчилж авч чадахгүй байгаа. Энэ талд Засгийн газар ямар бодлоготой байдаг вэ? урьд өмнө нь манай өмнөх Их Хурлын гишүүд санаачилж хуулийн төсөл өргөн бариад, Засгийн газар дэмжээгүй юм билээ. Одоо энэ З сумын хувьд хилийн хориотой зурвас биш, байгалийн цогцолборт дархан цаазат газраас чөлөөлж байгаа учраас энэ З сумын хувьд болж л байна, миний хувьд дэмжиж байна. Байгаль орчны яамны зүгээс өөр ийм сумд үлдсэн юм биш биз дээ, энэ талд хариулт өгөөч.

**Жаргалсайхан**: Одоохондоо энэ чиглэлээр үлдсэн газрууд Горхи-Тэрэлжийн байгалийн цогцолбор газар байна. Энд Тэрэлжийн амралт анх байгуулагдахад үндсэн ажилчнаар ирж суурьшсан улсуудын үе дамжсан хүмүүсийн гэр бүл гээд тэнд 300 гаруй айл амьдарч сууж байна. Сая Налайхад явахад энэ асуудал Батбаяр гишүүнд тавигдаж байсан. Батбаяр гишүүн хууль өргөн барина гэдгээ амлачихсан. Үүнээс нэлээн хоцорчихлоо. Түүнээс өөр тусгай хамгаалалттай газар, байгалийн цогцолборт газраар ирсэн юм байхгүй.

Зайсангийн асуудал бол чөлөөлөх асуудал.

**Ж.Энхбаяр**: Тусгай хамгаалалттай газрын хил хязгаар, одоо ийм муухай гэдэг юм уу? ямар ч гэдэг юм бэ? хууль зөрчиж, төрийн албан тушаалтан эрх мэдлээ ашиглаж, авлига авч, Монгол Улсын хамгаалах ёстой болоод хамгаалсан ийм газар ус байдаг. Энэ газар бүсэд суурьшлын бүс үүсгэдэг, түүнийгээ янз янзын арга замаар чөлөөлөх гэж явж эхэлж байна. Сая тэр Горхи –Тэрэлж гээд ярилаа. Тэнд үйлчилгээний зориулалттай л улсууд ажиллаж амьдарч байгаа. Тэд нарыг суурьш гэж хэн ч хүсээгүй, гуйгаагүй. Түүнийг дагаад өнөөдөр аялал жуулчлалын зориулалтын биш оршил нь суурьшлын бүс болоод хөрөнгө оруулалтаа хийдэг болсон, одоо бүхэл бүтэн Богд уулыг өнөөдөр хар даа. Юу болов? Дандаа хууль зөрчсөн. Бүхэл бүтэн том сүлжээ. Газрыг нь олгодог, зөвшөөрөл өгдөг, байшингий нь хүлээж авдаг. Одоо бүр сүүлдээ давраад орон сууцны гэрчилгээний нь өгдөг юм руу орчихсон. Монгол Улсын хэд хэдэн яам, тамгын газрыг дамжсан сүлжээтэй, дандаа авлига. Хамгийн тод жишээ нь энэ байна шүү дээ. Өмнөговийн дархан цаазат газар. Тэнд нүүрсний экспорт. Хуулиар бол 14 хуулийг зөрчиж байгаа. Тээвэр хийх, нүүрс зөөх, тэнд байгууламж барих бүрэн хориотой. Тэр асуудлуудаа шийдээч. Тэгээд дараа нь яах юм бэ? хууль зөрчсөн гэх хэцүү, зөрчөөгүй гэж үзэх хэцүү. Тэгээд тусгай хамгаалалтын юман дээр хилийн боомтыг байгуулчихсан. Өдөрт З000 хүнд даацын машин тусгай хамгаалалтын бүсээр яваад. Хамгаалах ёстой болоод, урд үед улсууд судалгаа хийгээд хамгаалчихаж. Өнөөдөр түүнийг нь бүгдийг үгүйсгээд явж байдаг. Тэгээд яам нь өөрөө ийм бодлого оруулж ирдэг болчихоод байна. Саяны оруулж ирсэн Хөвсгөлийн газрууд бол хамгийн эдийн засгийн эргэлттэй, ашигтай газрууд байгаа. Хамгаалах ёстой гээд хамгаалалтад авсан газрыг суурьшлын бүс гээд чөлөөлж өгөөч гээд дахиад яриад байна.

Өнөөдөр бүх сонин дээр байгаа, Хөвсгөлийн Хатгалд газар зарна гээд, газар нь үнэд ороод ирэхээр л ойлгомжтой. Тэгээд чөлөөлдөг авдаг. Зарахын тулд энэ тусгай хамгаалалтын энэ юмыг л хязгаарлаж өгөөд байгаа. Түүнийг л авч хаяхын төлөө байна, цаад санаа нь.

Би яамнаас бодлогыг нь асууж байна. Сэдванчиг гишүүн бишээ.

**Ц.Сэдванчиг**: Энэ гишүүдийн санаачилсан тогтоолын төсөл бол иргэд суурьшсан байгаа сумын төвийн эдэлбэр газар, эдлэн газар. Энэ хэсгийг нь чөлөөлж өгөөд тэр иргэдэд хуулийнх нь дагуу хашааны газрыг өмчилж авах эрхийг нь эдлүүлье гэж байгаа. Монгол Улсын иргэнд Газар өмчлүүлэх тухай хууль, газрын тухай хууль, бүр том ярих юм бол Үндсэн хуультай ч холбоотой асуудал юм. Улаанбаатарын Чингэлтэй дүүрэгт сууж байгаа иргэн хашааныхаа газрыг өмчлөөд авч болдог, тэгтэл Хатгал сууринд үе дамжаад суурьшсан нэг иргэн хашааныхаа газрыг өмчилж авч чадахгүй, эрхээ эдэлж чадахгүй л ирсэн байгаа. Энэ зайлшгүй шийдэж өгөх ёстой асуудал гэж үзээд санаачилсан юм.

95 онд энэ хил хязгаарлыг тогтоож, анх байгалийн цогцолборт газарт хамруулсан байдаг юм. 95 оноос хойш иргэд очоод суурьшсан юм биш шүү дээ. Хэдэн зуун жилээрээ энд ирж суурьшаад ирсэн. Зайсан толгойтой бол арай өөр юм. Зайсан толгойн үед бол магадгүй тусгай хамгаалалтанд авснаас хойш иргэд хууль зөрчөөд очоод суучихсан. Бидний энэ чөлөөлүүлэх гээд байгаа энэ эдлэн газар, сумын төвийн Хатгал тосгоны Дадлын, Ханхын энэ суурин газар бол хэдэн зуун жилээр иргэд суурьшаад ирсэн газар юм. Үүнийг анх тусгай хамгаалалтад авахдаа үүнийг оруулахгүй байсан юм билээ. Явж явж манай Засгийн газар анх хамгаалалтанд авахдаа алдаа хийсэн байна. Энэ хэсгийг чөлөөлж, өгөөд тэр иргэдэд эрхийг нь эдлүүлэх ёстой юм гэж бид үзэж байгаа юм.

Зөвхөн сумын төвийн эдлэн газрыг л гэж байгаа. Хатгал тосгоныхон газраа заръя гэж ингэж зар тарааж байгаа бол яагаад байж болдоггүй юм бэ? хэрвээ чөлөөлөгдчих юм бол тэр хашааныхаа газрыг худалдаад эргэлтэнд оруулна уу? мөнгө болгоно уу тэр бол иргэний эрхийн асуудал. Тэр эрхийг нь бид эдлүүлэх ёстой л гэж үзэж байгаа юм.

**×.Жаргалсайхан:** Сэдванчиг гишүүний хэлж байгаатай санал бүрэн нийлж байна. Зайсангийн асуудал бол өөр асуудал юм. Зайсанд ч гэсэн тусгай хамгаалалтанд авахаас өмнө ч гэсэн хүмүүс оршин сууж байсан. Тэнд суурьшсан Намын дээд сургууль, Хөдөө аж ахуйн дээд сургууль, Мал аж ахуйн эрдэм шинжилгээний хүрээлэн, Сүрьеэгийн больниц, Хорих ангид ингээд суурьшмал албан газрууд нэлээн байсан юм. Дээрээс нь аялал жуулчлалын чиглэлээр газар авч байна гэж авчихаад, түүнийгээ хийгээгүй хууль зөрчөөд янз бүрийн юм хийж байгаа юм бол хэрээс хэтэрсэн л дээ. Их Хурлаас комисс байгуулаад ноднин шалгаад, дүгнэлтээ гаргасан. Одоо яам чадлаараа зохион байгуулалт хийгээд, зарим нэгийг нь хүчингүй болгоод явж л байна.

Үндсэн хуулийн цэц маань тэнд очоод газар аваад, байшин бариад орчихсон болохоор хүмүүс урдаас янз янзын юм яриад, тайлбар хүлээж авахгүй. Энэ захиргааны хэргээр дүүрэн Байгаль орчны яамтай заргалдсан ийм өргөдөл явж байна. Энэ асуудлыг аль болох зохицуулах, шийдэх талаас асуудлууд явагдаж байна. Хууль бусаар, зориулалт бусаар барьсан газруудаас өндөр хураамж авахаар санал санаачлагууд явж байна, гэх мэт энэ дээр анхаарч байгаа ийм зүйлүүд бий. Дэлхийн банктай хамтраад 4 жилийн хугацаанд Богд уулын менежментийг сайжруулахаар ийм төсөл хэрэгжүүлэхээр 9 сараас эхлэхээр ажил явагдаж байна. Сангийн яам Дэлхийн банктай хэлэлцээрт дараагийн долоо хоногоос орох гэж байна. Аль болохоор зохицуулахаар л ажиллаж байна.

**Ж.Энхбаяр:** Би сая хэллээ. Яахаараа Монгол Улсын хууль сахиулах ёстой хуулийн манаач Үндсэн хуулийн цэц тэнд цэцийнхээ байшинг барьдаг, байгаль хамгаалах ёстой яам нь газар олгодог, энэ ямар юм яваад байна вэ? Би танай яамыг ойлгохоо байлаа. Үе үеийн сайдууд дандаа хахуул, газар олголт, Зайсанд нэг га газар сая доллар. Нэг хүнд 10-20 хэдэн га-гаар нь өгчихсөн. Ичихгүй сая доллар гээд ярьж байна, авбал ав, боливол боль. Байшин барьдаггүй хэдэн жилээр хашчихаад сууж байдаг, тэгээд л зарж байдаг ажилтай. Тэгээд баахан хятад, солонгосууд газар авдаг. Ийм юман дээр та юу гэж хэлэх байна. Байж болох уу? болохгүй юу?

**×.Жаргалсайхан**: Энэ бол байж болохгүй асуудал.

**Ж.Энхбаяр**: Тэгээд яагаад та нар байлгаад байгаа юм бэ?

**×.Жаргалсайхан**: Байлгахгүй гээд, бидэнд хүч хөрөнгө, чадал байхгүй байна.

**Ж.Энхбаяр**: Чадал хаана байхгүй байна вэ?

**×.Жаргалсайхан**: Хяналт хийх эрх нь манайд байдаггүй. Арга хэмжээ авах эрх нь манайд байдаггүй. Мэргэжлийн хяналт хяналтаа хийдэг. Шийдвэрээ тэднийх гаргадаг.

**Ж.Энхбаяр**: Уучлаарай, Жаргалсайхан дарга аа. Би тэр Мэргэжлийн хяналтын газар чинь З жил яг энэ салбарыг хариуцаж байсан. Бид шалгаад, тогтоогоод та нарт удаа дараа шаардаад өгчихсөн. Одоо та нар тушаалаа гаргах ёстой, чөлөөлөх ёстой. Яагаад хийхгүй байна вэ? Би түүнийг л асуугаад байгаа юм.

Үндэслэл нь гарчихсан, үндэслэл байна. Хуулийн 20-30 зөрчил байна, үндэслэл байна. Улам цааш ужиграад байна. Улсын бүртгэлийн газар хахуул аваад зөвшөөрөл олгодог болсон байна.

**×.Жаргалсайхан:** Сая бид нар татвараа төлөөгүй болон хоёр жил үйл ажиллагаа явуулагүй 71 газрын эрхийг цуцалсан. Тэгээд байшингаа барьчихсан ийм газруудыг очоод нураагаад уналтай биш, их зовлонтой л байх юм.

Нөхөн төлбөр тавиад байгаа л даа.

**Б.Батбаяр**: Бид нар ноднин жилээс хойш энэ Зайсанд чинь зөндөө их юм хийсэн. Одоо яахав гэхээр ерөнхийдөө нөхөн төлбөрийн хэмжээг ихэсгэе гэсэн ийм л юм явж байгаа.

**Ж.Энхбаяр**: Би асуугаад байна. Хаана саад болоод байна вэ? хэн саад болоод байна вэ? одоо бид гол чиглэлийн Байнгын хороо. Одоо ингээд яах юм бэ? сүүлдээ. Горхи- Тэрэлж байна уу? Хан Хэнтий байна уу, дуртай газраа хүн суугаад, урдаас хэлэх нь байна. Ингээд бодлого гэдэг юм байхгүй, ёс зүй байхгүй. Яам нь өөрөө ёс зүйгүй, үлгэрлэх жишээ байхгүй. Ингээд хүчин чадалгүй болчихоод, тэгээд Монгол Улсын иргэдээс бид яаж хууль биелүүлэхийг шаардах юм бэ? энэ байгаль орчныг яаж хамгаалах юм бэ? та нар өөрөө бодлогогүй, бүх юмыг үгүйсгэчихээд, тэгээд яаж олон түмэн түүнийг дагаж дуурайх вэ? яаж ёс зүйн хувьд манлайлах юм бэ? байхгүй шүү дээ. Үүнийхээ шийдийг гаргаад өгөөч. Манай Байнгын хороо л шийднэ. Хаана шийдэх ёстой юм бэ? хэн саад болоод байна вэ? түүнийг нь гаргаад өгөөч.

Та нар ил хэлэх ёстой, ингээд ингээд ийм албан тушаалтнууд дарамтлаад байна, саад болоод байна. Ингээд болохгүй байна гэж?

**Б.Батбаяр**: Энхбаяр гишүүн ээ, Байнгын хороо бүтэн жил шахуу шалгаад чиглэлээ яаманд өгчихсөн. Одоо хэрэгжүүлээд эхэлж байгаа, тийм үү?

**Ц.Цэнгэл**: Шинэбаяр гишүүнтэй ойролцоо байна. Зөвхөн энэ хоёр аймгийн гишүүд ажиллажээ. Цаана бусад үлдсэн юм биш биз дээ. Үхрийн баас шиг цувуулаад байн байн нэг, хоёроороо ороод байх юм биш биз дээ гэсэн нэгдүгээр асуулт.

Хоёрдугаар асуулт бол дахиад л гол юм чинь энэ хилийн цэсийг анхаарах, Энхбаяр гишүүний ярьж байгаа их үнэн л дээ. Төр гэдэг юм байдаг. Төр төмөр нүүрээ яагаад үзүүлж чадахгүй байна вэ? Москвагийн Лукишковь бол З давхар байшингийн эрх авчихсан аж ахуйн нэгж. 4 давхар барингуут нь очиж харж байгаад цагдаа нар орж буулгаад, яг л З-аар нь бариулж байна гэж байна. Хэрэв эрх нь зөрчигдвөл шууд нураадаг. Ингээд төр гэдэг чинь юуны тулд байгаа юм бэ? өнөөдөр хүч түрэмгийлээд хэн мөнгөтэй, хэн танилтай хүн нь дуртай газраа юмаа бариад байна. Энэ чинь ард иргэдийн дургүйцлийг үнэхээр төрүүлж байна. Нууц биш. Тэгээд газрыг тэдэн сая, тэдэн сая гээд л явж байдаг. Энэ хэзээ хаанаас үнэлээд болчихсон юм бэ? Та нар үүнийг нэлээн сайн судалж, авч хэлэлцэж, Засгийн газрын тогтоол гаргаж, төрийн өмнөөс тэр хариуцлагагүй улсуудын юмыг яагаад нурааж болдоггүй юм бэ? болио, болохгүй гээд байхад барьчихлаа, энэ хөрөнгийг нь яалтай ч билээ гээд бид нар ингээд байх юм бол энд тэнд шовойлгоод юм бариад хүч түрэмгийлээд л байна. Тэгэхээр энэ дээр Байгаль орчны яам бодлогын үүднээс чиглэл гаргадаг, тушаал шийдвэр гаргадгийн хувьд Энхбаяр гишүүнтэй саналын хувьд адил байна. Үүнийг шийдэх хэрэгтэй.

Иргэн хүн Үндсэн хуулиар олгогдсон эрхийнхээ дагуу газрыг эзэмших ёстой, 07 гээд, энэ үүднээс тосгоны тойрон хэлбэрээр л юм байна. Үүнийг зарчмын хувьд дэмжиж байна. Үлдсэн өөр газар байж магадгүй.

Зайсангийн асуудал үнэхээр хүч түрэмгийлээд орчихсон. Энэ дээр тэгж боддог юм болов уу? яадаг юм билээ, нэгэнт л тэр барилга байшин барьсан аж ахуйн нэгжтэй нь өндөр өртгийн тооцоо, торгууль тавьж болох уу? түүнийг олж тогтоох хэрэгтэй шүү дээ. Яахаараа энэ төр засгийн шийдвэрийг биелүүлэхгүй, ямар том толгойтой улсууд орон сууц бариад, илүү,нэмүү өртөг бий болгоод байдаг юм бэ? энэ бол жирийн ард иргэдийн ч гэсэн дургүйцлийг төрүүлж байна. Үнэхээр шударга явж байгаа улсуудын даанч дээ гэсэн асуудал үнэхээр байна. Хотод болзошгүй аваарь, газар хөдлөлт, томоохон гал түймэр болбол ямар ч аврах боломжгүй болсон. Машины замыг нь хар та нар, яаж ч яваад замбараагаа алдсан. Ийм юман дээр газар олголт дээр бас Байгаль орчны яам, хотын захиргаанд саналаа өгчихсөн юм байна уу? үгүй юу? Энэ явж явж Монголын ард иргэдийг шигүү байрлуулж байгаад цөмийн зэвсэгтэй хүйтэн дайны үед бол их шигүү хотод ганц бөмбөг хаядаг гэсэн биз дээ. Түүнтэй адил биз дээ. Байгаль орчны одоогийн өнгө төрх ямар их өөрчлөгдөж байгаа билээ. Үүнтэй холбогдуулж байгаль орчин их томоохон бодлогын арга хэмжээ авах ёстой. Өнөөдөр зөвхөн энэ ойн хортон шавьж, утаагаас гадна хүн амын эрүүл мэнд, хүний хөгжлийн асуудал дээр танайх онцгой байр суурь эзлэх ёстой болов уу гэж бодож байна.

**×.Жаргалсайхан:** Зайсанд зориулалт бусаар байшин барьсан газруудад өндөр нөхөн төлбөр оногдуулахаар сайдын зөвлөлийн хурлаар оруулаад нэг асуудал боловсруулсан, түүнийгээ Хууль зүйн яаманд өргөн барихаар байгаа. Тэнд мөнгөний хэмжээ, хэрэгжүүлэх арга зам ямар байхыг Хууль зүйн яамнаас чиглэл авахаар бэлдсэн байгаа.

Нийслэлийн хувьд газар олгож байгаа асуудал дээр манай яамны зүгээс хамтарч оролцож, санал өгдөг юм бол байхгүй.

**Б.Батбаяр**: Зайсан, Нүхт гээд олон газрууд бий. 2000 оноос хойш ийм болсон. Одоо олгох биш, энэ чинь 10 жил олгосон газар. Одоо бол цуцлах, дэг журманд нь оруулах гэж үзээд байгаа. Байнгын хороо, яам ч хандуулж байгаа. Үнэндээ бэрхшээл бий гэдгийг хэлэх ёстой. Үр дүн нь өдөртөө гарахгүй. 10 жилийн юмыг үгүй хийнэ гэдэг хэцүү шүү, Энхбаяр чи ойлгох хэрэгтэй.

Хоёрдугаарт, үүнийг зүгээр нэг яриад орхих асуудал биш. Үүнийг сайн ярих хэрэгтэй.

Санал хэлэх гишүүн байна уу?

**Н.Ганбямба**: Нэгэнт энэ тусгай хил, цэсийн асуудал ярьж байгаа дээр ганц манай Хэнтий, Хөвсгөл биш. Сая Налайх дээр хэдэн үеэрээ амьдарсан газраа авах гэхээр дархан цаазат бүс нутаг болчихсон авч чадахгүй байна гээд гомдол их гарсан. Тэгээд сонгогдсон гишүүн нь хүртэл биднийг төлөөлөөд энд саналаа хэлээрэй. Уг нь түүнийг судалж үзэх юм бол бас хилийн цэсийг өөрчилж өгч болохоор, газраа өмчилж авъя гэдэг тэр ангилалд орж болох газруудыг нь хилийн цэсийг нь өөрчлөөд, тусгай хамгаалалтнаас гаргаж болох юм шиг байгаа юм. Тэгэхгүйгээр баахан л том том компаниуд очиж газар аваад байдаг, нөгөөдүүл бол уг нь өмчлөх хэрэгтэй мөртлөө эзэмших ч эрх байхгүй суугаад байдаг юм билээ. Налайхын асуудлыг энэ хэлэлцүүлгийн явц дунд харж үзэж болох уу? үгүй юу гэдэг ийм санал байна.

Хоёрдугаарт, энэ Зайсангийн зөвшөөрлийг Байгаль орчны сайд нар өгч байсан юм билээ. Хамгийн аюултай нь, яагаад өгсөн бэ гэхээр нэг үндэслэл байгаа юм. Аялал жуулчлалын байгууллагуудад өгсөн гэж байгаа юм. Үндсэн хуулийн цэц чинь аялал жуулчлалын байгууллага хэзээ болсон юм бэ? Үндсэн хууль дотор Үндсэн хуулийн шүүх гэсэн чинь аялал жуулчлалын байгууллага болоод Зайсанд газар авсан байна. Одоо Дээд шүүх аялал жуулчлалын байгууллага болох гэж байгаа гэсэн. Тэгээд цэцээр ингээд л барьцаалчихна шүү дээ. Яагаад гэвэл аялал жуулчлалын байгууллагад л дархан цаазат газар олгодог юм байна гэсэн ойлголттой байдаг юм байна. Байгаль орчны сайдаас асуухаар бол тэгж хариулна. Яагаад та нар тэнд газар өгч байна вэ гэхээр аялал жуулчлалын байгууллагуудад өгч байгаа гэж. Үндсэн хуулийн цэцийг хэн ч аялал жуулчлалын байгууллага гэж хэлэхгүй шүү дээ. Тэр битгий хэл Дээд шүүх одоо тэнд газар авч байгаа гэж байна. Бас аялал жуулчлалын байгууллага болох гэж байна.

Тийм учраас үүнийг жаахан цэгцлэх гэсэн юм. Бид нар ингээд яриад л өнгөрдөг шүү дээ. Дараагийн хурал дээр дахиад л яригдаад гараад ирнэ дээ. Тусгайлан яг энэ асуудлыг хэлэлцэхэд сайд нарыг байлгаж байгаад хэлэлцэж, үр дүн гаргая гэвэл хариуцлага тооцоод эхлэхээр үр дүн гарна. Ганц хоёр сайдыг огцруулаад эхлэх хэрэгтэй.

**Б.Батбаяр**: Хөөн хэлэлцэж арга хэмжээ авах л асуудал болохоос одооны сайд нар газар олгоогүй. Би хатуу хяналт тавьж байгаа. Нэг ширхэг ч газар олгоогүй байгаа. Харин 60 хэдэн газар цуцалсан. Үүний түрүүчийн сайд нэг сонгууль болохоор л газар олгодог, баахан хандив авдаг, газар олгодог. Энэ асуудал чинь их улс төржинө шүү дээ.

**Ж.Энхбаяр**: Одоо газар олгодоггүй юм. Одоо эдний яам юу хийдэг вэ гэхээр газар шилжүүлдэг юм. Доржоос Батад. Арилжаагий нь урамшуулж өгдөг.

**Ц.Шинэбаяр**: Сая Налайхын асуудлыг яриад байна, яг нарийндаа бол энэ газар өмчлөх асуудал бол төв, суурин газарт байгаа. Одоо энэ сум, аймаг, нийслэл хотод л газар өмчлөх тухай асуудал байгаа. Хэрэв Тэрэлжийг өмчлүүлэх тухай асуудал бид яриад эхлэх юм бол цаашаа олон газар дагаад явна шүү. Тийм учраас одоо байгаа хуулийнхаа зарчимд нийцүүлээд явахгүй бол ингээд дархан цаазат газар би хэдэн үеэрээ төрж өссөн гээд ингээд ярих юм бол маш олон асуудал үүнийг дагаад урган бий болно. Тийм учраас тэнд бид Тэрэлжийн талаар болгоомжтой хандах хэрэгтэй.

**Б.Батбаяр**: Баярлалаа. Санал хураалт явуулъя.

Тогтоолын төслийг чуулганы нэгдсэн хуралдаанд оруулж хэлэлцэхийг дэмжиж байгаа гишүүд гараа өргөнө үү.

13-9

**Б.Батбаяр**: 13-13.

Байнгын хорооноос гарах санал, дүгнэлтийг Улсын Их Хурлын чуулганы нэгдсэн хуралдаанд Улсын Их Хурлын гишүүн Ц.Цэнгэл танилцуулахаар тогтов.

**Хуралдаан 12 цаг 55 минутад өндөрлөв.**

Соронзон хальснаас буулгасан:

ХУРАЛДААНЫ ТЭМДЭГЛЭЛ

ХӨТЛӨГЧ: Д.ЦЭНДСҮРЭН